AMAGAMBO YAKUWE MU BITABO 
BY’UMWUKA W’UBUHANUZI 


Yasonzoranijwe na B.E Wagner 




1. UBUTUMWA KRISTO ATUMA KU BASIGAYE 


Kwitegura urubanza 

Intambara ikomeye iri hagati ya Kristo na Satani iri bugufi kugera ku 
ndunduro yayo; Satani ariho arakora uko ashoboye kose kugira ngo 
ayobye benshi muri iki gihe giheruka cy’imibereho y’igitekerezo cya ki 
muntu. 

Mu gitabo cy’Ibyahishuwe 12:12 tubwirwa ngo “Naho wowe wasi we, 
na we wa nyanja_we, mugushije ishyano, kuko Satani yabamanukiye, 
afite umujinya mwinshi, azivuko afite igihe gito.” Mwirinde 
ibisindisha, mube maso; kuko umurezi wanyu Satani azerera nk’intare 
yivuga ashaka uwo aconshomera” 1 Petero 5:8. 

Na none imiburo imeze ityo yatanzwe n’intumwa y’Imana ihabwa 
abantu bo mu itorero ryasigayeTTbihe birushya biraturindiriye. 
Umuntu wese uzi ukuri akwiriye gukanguka, maze impagarike ye 
n’umubiri we, n’umwuka, akabyubahisha amategeko y’Imana. 
Umwanzi atwoga_runono. Dukwiriye kwambara intwaro zose z’Imana. 
Dukwiriye gukunda kandi tukumvira ukuri ko muri iki gihe. 
Kuzaturinda twe kwemera ubuhendanyi bukomeye.... Imana 
yavuganiye na twe mu Buhamya bw’Itorero (T.C. no mu bitabo 
bisobanura neza umurimo wacu wo muri iki gihe n’umwanya dukwiriye 
kuba maso ubu. Imiburo yabuwe, umurongo ku murongo n’itegeko ku 
itegeko, bikwiriye kwitabwaho, niba tutabyitaho tuzireguza iki? 
Ibihcimya (T.), vol 8, p.298. 

Ndabereka iby’Uwiteka yanyeretse, ntabwo nandika mvuga ibyanjye... 
ku giti cyanjye. Ahubwo Uwiteka yampishuriye mu iyerekwa 
iby’umucyo... w’agatanganza warabagiranaga uturutse ku ntebe 
y’Ubwami y’Imana. Ibihamya (T), vol. 5, p.67. 

Akaga kegereje 

Muri iki gihe cy’umwijima cy’ibitekerezo by’ibyabaye muri iyi si, 
dukeneye umurase wose mu mucyo umurika uturutse ku ntebe y’ 
Imana.. Tuzi neza ko igihe cy’akaga gakomeye cyane karindiriye iyi si 
kuko dusoma mu muzingo wa gatanu w’igitabo cy'ibihamya (T.), vol.5 
p.711, ngo “igihe cy’akaga gakomeye kirindiriye ubwoko bw’Imana”. 

“Akaga gakomeye kagumya kutwibasira kiyungikanya.... Satani amzi 
ko igihe cye gisigaye ari kigufi. Yashyize abakozi be bose ku mirimo 
kugira ngo abantu bariganywe bahendwe ubwenge, bazingitiranywe 
badamarare kugeza ubwo umunsi w’imbabazi uzarangira, maze urugi 
rw'imbabazi rukingwe iteka ryose. Uwifuzwa ibihe Byose (D.A.), p.636. 

“Umugaru uriyungikanya urushaho gushega. Mbese twiteguye 
kuwutsinda?” Ibihamya (T.), vol 8, p.315. “Ibigeragezo n’ibishuko 
biteye ubwoba vol, 9, p. 17. 

“Inyigisho yose ikwiriye gutanganwa ubwenge bw’imanza ziteye 
ubwoba isi izacirwa bidatinze,... Imana ihe ubwoko bwayo gukanguka, 
bagende kandi bakore nk’abagabo n’abagore bari_mu rugabano rw’isi 
ihoraho”. Ibihamya (T.), vol 8, p36, 37. 

Mu myaka isaga, 70 ishize umugaragu w’Imana yanditse agira ati: 
“Iyaba umusirikare wese wa Kristo yarakoze umurimo we.... isi iba 
yaramaze kumva ubutumwa bwo kuyiburira. Ariko uwo murimo uri 
inyuma cyane. Ibihamya (T.), vol.9, p.29. 

“Iyo umugambi w’Imana usohozwe n’ubwoko bwayo maze 
bakamenyesha abatuye isi ubutumwabw’imbabazi, ubu Kristo aba 
yaramaze kugaruka mu isi, kandi n’abakiranutsi baba baramaze 
kwakirwa mu rurembo rw’Imana.” Ibihamya (T.), vol.6, p.450. Bamwe 
bashobora kuvuga bati “Ntabwo ubuhanuzi bw'amategeko y’umunsi wa 
mbere (Dimanche) bwari bwasohora.” Ariko mumenye iyi ngingo: 
hakwiriye kubaho ihembura ryo kwizera n’imbaraga z’itorero nk’izo 
mu itorero rya kera, ni bwo umutima wo kurenganya uzongera 
guhembuka n’imiriro y’akarengane izongera yake. Intambara Ikomeye 
(G.C), p.48. 

Kubera ko kuza kwa Kristo gutinze hakaba hashize imyaka myinshi 
cyane, mbese ntabwo dukwiriye gushishikarira kwiga tukamenya 
impamvu nyakuri yateye gutinda kugira ngo twitegure vuba kandi 
dutebutse kuza kwe? 

“Iyaba abakozi b’abantu bakoranaga n’abamarayika b’Imana uko 
bikwiriye, abantu benshi baba baramenye ukuri. Ariko abantu benshi 

mu bahamya Imana basinziriye ku nshingano bahawe”. Ibihcimya (T), 
vol.9, p.46 

Umwuka Wera ategereie ibikoresho akoreramo. Umwuka w’Imana 
azaherako asukwe mu itorcro ubwo ibikoresho bizaba biteguriwe 
kumwakira” Kugira ngo Tumumenye (ThatlMay Know Him), p.330. 

Nabonye abasigaye batiteguye ibyenda kuba mu isi, ubugoryi bumeze 
nk’ibitotsi nibwo bwibereye mu bwenge bw’abantu b’ingenzi bigisha 
kwizera kudafite ubutumwa buheruka... Umurimo ukomeye ukwiriye 
gukorerwa abasigaye... Maraika yaravuze ati: “ingabo nyinshi 
z’abamarayika babi zirabagose. Mujarajaza ubwenge bwanyu mu 
buyobe ngo bushukike vuba bureke umurimo w’umwiteguro... 
Marayika yaravuze ati: Abakomeza Isabato bakwiriye gupfa 
kunarijye”. Inyandiko za Kera (E.W.) pp.l 19,120. 

“Ariko rero nta cyo kwireguza dufite, kuko ibyaduka bifatanye 
n’irangira ry’imbabazi n’umurimo wo kwitegura igihe cy’amakuba 
byerekanwa rwose” Intambara Ikomeye (G.C) p.594. “Hafi y’abavuga 
bose ko bizera ukuri ko muri iki gihe ntabwo biteguye gusobanukirwa 
n’umwiteguro wo muri iki gihe.” Ibihamya (T.) vol.l p.466. Kristo 
umugabo wo guhamya ukiranuka (Ibyahishuwe 1:5) yatumye 
ubutumwa bw’itorero ry’I Laodokia, ni tubwitaho buzatwiteguza 
imvura y’itumba. 

Guhamagara kwa Kristo guheruka 

“Uwiyita Amen, umugabo wo guhamya, kandi ukiranuka w’ukuri, 
inkomoko y’ibyo Imana yaremye aravuga aya magambo ati: nzi 
imirimo yawe, yuko udakonje kandi ntubire, iyaba wari ukonje 
cyangwa ubize! Ni uko rero kuko uri akazuyazi udakonje kandi ntubire, 
ngiye kukuruka. Kuko uvuga uti: ndi umukire, ndatunze kandi 
ndatunganiwe, ntacyo nkennye; utazi yuko uri umutindi wo 
kubabarirwa kandi uri umukene n’impumyi, ndetse wambaye ubusa. 
Dore ndakugira inama: ungureho izahabu yatunganirijwe mu ruganda 
ubone kuba umutunzi kandi ungureho n’imyenda yera kugira ngo 
wambare isoni z’ubwambure bwawe zitagaragara kandi ungureho 
umuti wo gusiga ku maso yawe kugira ngo uhumuke. Abo nkunda bose 
ndabacyaha nkabaha n’ibihano, nuko rero gira umwete wihane. Dore 

mpagaze ku rugi ndakomanga umuntu niyumva ijwi ryanjye, 
agakingura urugi nzinjira iwe dusangire. Unesha nzamuha kwicarana 
nanjye ku ntebe yanjye y’Ubwami, nkuko nanjye nanesheje nkicarana 
na Data ku nteye ye.” Ubutumwa bwatumwe i Laodokia ni ikimenyetso 
nyakuri cy’uburyo bw’iby’umwuka by’itorero ryasigaye mu minsi 
iheruka y’ibitekerezo by’ibyabaye mu isi kandi jnibwo buheruka Kristo 
ahamagarira abasigaye mbere yo kurangiza igihe cy’imbabazi. 

Icyateye akazuyaze n’ubutindi bya Laodokia nuko inarijye yiganje mu 
mutima, nawe Kristo agakingiranirwa inyuma y’urugi. Ubutumwa 
bwatumwe i Laodokia ni “umugayo uteye ubwoba”, Ibihcunya (T.) 
vol.3, p.252. Nyamara ni ubutumwa bw’urukundo. Ni uguhamagara 
k’urukundo ruhamagarwa n’umukunzi ukomeye. Ni twita ku nama 
y’umugabo wo guhamya ukiranuka, tugakingurira umutima 
umusimbura wa Kristo ariwe Mwuka Wera, azawinjiramo, maze 
duhabwe imbaraga y’ Imana ituma dutsinda ibiturushya no kwishimira 
amahirwe akomeye yo kwicarana na Kristo ku ntebe ye y’Ubwami. 

“Umwuka niwe utuma Kristo atura muri twe; kandi rero umwuka 
w’Imana winjiye mu mitima bitewe no kwizera, niryo shingiro 
ry’ubugingo budashira.” Uwifuzwa Ibihe Byose (D.A), p.388. Ni mutyo 
dusenge twiga ibikurikiyeho byanditswe n’intumwa y’Imana 
by’ingingo ikomeye ishingiweho n’uburuhukiro bw’iteka ryose. 
“Inama y’umugabo wo guhamya ukiranuka, ntabwo yerekana ko ababa 
akazuyazi babuze ibyiringiro, haracyariho umwanya wo kwivana muri 
icyo gihe kibi barimo kandi ubutumwa bw’i Laodokia bwuzuye 
gukomeza umutima”. Urwibutso n Tnteguza (R. & H. j, 28/8/1894. 

“Imiburo iburira itorero riheruka ikwiriye no kububwirwa abiyita bose 
ko ari abakristo. Ubutumwa bw’I Laodokia bumeze nk’inkota ityaye 
amugi yombi, bukwiriye kwamamazwa no mu matorero yose... Mbese 
aho twihatira kugira ngo amatorero yose aburirwe?” Ibihamya (T.), 
vol.6, p. 77. 

Ibi bizamarira iki ubutumwa bw’umugabo wo guhamya ukiranuka ku 
banya Laodokia? Aha ntihashobora kubamo kwibeshya. Ubu butumwa 
bukwiye kubwirwa itorero ry’akazuyazi rikabubwirwa n’abagaragu 
b’Imana., Bukwiye guhwiturira abantu bayo kuva mu mudamararo 
n’akaga ko kwibeshya bagahagarara bakiranutse rwose imbere 

y’Imana. Ubu buhamya nibwemerwa buzatera gukora no kwicisha 
bugufi no kwicuza ibyaha. Ibihcimya vol 7 p.259 “Akaga gakomereye 
umuntu ni ukwibeshya ubwe” Umurimo w’ubuvuzi (MH), p.455. 

“Ibyiringiro by’aba nya Laodokia bigaragaza imyifatire yabo imbere 
y’Imana no gusobanukirwa n’insiriri y’indwara yabo ntibakonje kandi 
ntibabira, ni imbera byombi nyamara icyo gihe ntibabura kwirata 
ubwabo ko ntacyo bakennye” Ibihamya (T.) vol.4, p.87. 

“Mvuge iki kugira ngo mpugure abantu b’Imana basigaye? Neretswe 
ko imbere, yacu hari ibibi biteye ubwoba;' Satani n’abamaraika be 
bashishikariye kuyobya ubwoko bw’Imana. Azi yuko nibasinzira kera 
azaba abifatiye, kuko bazarimbuka nta kabuza. Ibihamya (T.), vol.l, 
p.263. 

Kuki abasigaye batiteguye kubwirizanya ubutumwa bwa Marayika wa 
gatatu imbaraga ikomeye muri iki gihe giheruka cy’ibitekerezo 
by’ibyabaye mu isi? Amagambo akurikiraho ahishura uburyo umwanzi 
ategura intambara. 


Ubuhenzi bwa Satani 

“Satani nabishobora, azabavutsa umwiteguro wo kuzahagarara kuri 
uwo munsi, azashyira ibintu by’inkomyi mu nzira banyuramo maze 
abaterereze gukunda ubutunzi bw’isi, abatera no kwikorera umutwaro 
uremereye w’amaganya kugira ngo imitima” yabo iremererwe 
n’iby’ubugingo maze umunsi wo kugeragezwa uzabatungure 
nk’umujuru’ Intambara. Ikomeye (G.C), pp, 625,626. 

“Imbaraga za Satani zirakora cyane ngo zikomeze kuyobya imitima ye 
kumenya ukuri guhoraho. Umwanzi yateguye ibirushya bihwanye 
n’imigambi ye bwite Inyungu z’iby’isi, n’imikino, n’imyambarire y’iki 
gihe ibyo nibyo byigaruriye imitima y’abagabo n’iy’abagore”. 
Ibihamya (T) Vol.9, p.43. 

“Dukwiriye gutera umugongo ibintu igihumbi biduhuza. Habaho ibintu 
byinshi kandi bigatera no gushimikira, nyamara amaherezo yabyo 
akaba ubusa: Abanyurwa nabyo bakomeye baharanira kwita ku bintu 
by’agaciro gake kandi bakaba aribyo bibandaho”. Dukeneye kumenya 

ishingano yacu yo kugaburira imitima yacu ibyo kurya biyerekeza ku 
bugingo bw’umwuka”. Ibihamya (T.), vol.8, p.316. 

“Umuntu yamenyereye kwita ku migambi ya Satani kandi 
ntiyakwishoboza gutsinda umwanzi ukomeye atyo, keretse Kristo, 
umuneshi ukomeye cyane, atuye muri we, akayobora imigambi ye, 
akamutera imbaraga... Satani arategura ibishuko bye kugira ngo mu 
ishukana rye riheruka, ashukashuke abantu b’ Imana be kuzamenya ko 
ari we”. Ibilwmya (T.), vol.l, p.341. 

“Uwo mugome utagoheka ahora aboga runono buri mwanya”. 
Intambara Ikomeye (G.C), vol.l, p.508. “Abamaraika babi bahora 
batwoga runono buri mwanya ” Ibihamya (T), vol.l, p.302. 

Kwirinda ubuhenzi bwa Satani 

Ndabwira bose nti: ni mwirinde ubwanyu kuko Satani wigira nka 
maraika w’umucyo, azerera muri buri teraniro ry’abakozi ba Kristo, 
no muri buri torero, ashaka kwigarurira abizera?’ Ibihamya (T.) vol.8, 
p297 

“Nta kintu Satani atinya cyane nko kubona abantu b’ Imana 
batunganyiriza inzira zabo kuvanamo inkomyi yose kugira ngo 
Uwiteka_asuke ku mwuka we”. Kristo Gukiramika Kwacu (Christ Our 
Righteousness) p. 149. 

‘Intambara ikomeye yo kurwanya ubwiko n’ubuhenebere bw’umutima 
w’umuntu ntibikwinye kudebekerwa.... Abibagirwa Imana bose. naho 
yaba ari isaha imwe cyangwa akanya gato bari mu nzira y’akaga”. 
Ibihcimya (T.), vol.5, p397 

“Iyo umukristo aretse kwirinda uwo wanzi uhora umwoga runono 
amugwa gitumo”. Ibihamya (T.), vol.5, p. 394. 

Umugabane umwe wa gatatu w’abamaraika bo mu ijuru barohejwe. 
Eva na Kaini, imfura ye barohejwe nabo. Abantu bose uretse umunani 
gusa barohejwe igihe cy’umwuzure. Abenshi mu bayobozi b’amadini, 
mu gihe cya Kristo barohejwe n’ubwo bahamishaga umwana w’Imana 
gukora bimwe mu bitangaza bye bikomeye cyane. 

Mu minsi y’imperuka, ubwo imbaraga za Satani ziziyongera bikomeye 
cyane, azayobya n’intore niba bishoboka. (Matayo 24:24). “Kubera 

kwiyongera kw’imbaraga z’ibishuko bya Satani, ibihe turimo 
byuzuwemo n’akaga k’abana b’Imana. Inama ku Babyeyi n ’Abigisha 
(C.P.Th), p.322. 

“Naho twaba dufrte icyubahiro gikomeye gite, dukwiriye kuba maso 
tugasenga ubudasiba. Dukwiriye kugengwa n’umwuka w’Imana buri 
munsi, tutagenza dutyo twatwarwa na Satani... Abatiyeguriye Imana 
rwose_bakoreshwa_umurimo wa Satani igihe bakirata ko_bari mu 
mirimo ya Kristo” Ibihamya (T.) vol.5, p. 102,103. 

“Satani yigarurira umutima wose utahisemo kugengwa n’umwuka w’ 
Imana”. Ibihamya ku Babwiriza (T.M.) p.79. 

“Bake bizera mu mitima ko hariho irimbukiro twazibukira, hakaba 
n’ijuru twatsindira”. Uwifuzwa mu Ibihe Byose (D.A.), p.636. 

1 abatesalonike 5:17 “Musenge ubudasiba”. “Gusabana umwete 
udacogora gukomoka ku kwizera kutuzanira umucyo n’imbaraga 
zitubashisha gutsinda Satani mu bihe atuguye gituma afite ubukana 
bwinshi”. Kubabarakwa Kristo (The Sujferings ofChrist), p.8. 
“Umwete mwinshi ubu ni wo ukwiriye kutugenga”. Ibihamya (T.), 
vol.9, p.44. 


Guhwitura ubwoko hw’Imana 

Ni mutyo ubu busobanuro bw’ubumana tubugereranye n’ubutumwa 
bw’abanya Laodokia. 

“Uzemera inama yuwo mugabo wo guhamya ukiranuka ushakashake 
izahabu zatunganirijwe mu muriro, n’umwambaro wera n’umuti wo 
gusiga kumaso. Izahabu nizo: Kwizera, n’urakundo; naho 
umwambaro wera niwo gukiranuka kwa Yesu Kristo. Umuti wo 
gusiga ku maso ni wo buhanga be’umwuka butuma ubona uburiganya 
bwa Satani ukabuzibukira no kumenya icyaha ukakizinukwa, no 
kubona ukuri ukakumvira” Ibihamya (T.), vol.5, p.233. 

“Ariko abantu benshi ntabwo bemera amahame y’ukuri ko bakwiriye 
gusigwa amavuta... aturutse mu ijuru...” Izina abakobwa b’abapfu 
rishushanya umuco wabafite umutima utaryarya wahinduwe n’umwuka 
w’ Imana. Kuza kwa Kristo ntiguhindura abakobwa b’abapfu ngo babe 
abanyabwenge... urugero rw’itorero rigereranywa n’abakobwa 

b’abapfu na none ruvugwa nk’urw’iry’i Laodokia.” Urwibutso n 
'Integuza (R.&H.), 19/8/1890. 

"Ubutumwa bw’I Laodokia bwerekeye ku bwoko bw’Imana buvuga ko 
bwemera ukuri ko muri iki gihe. Umutwe minini ni uw’abigisha 
b’akazuyazi. babyitirirwa ariko badafite umuhati... ntibashaka gupfa ku 
narijye. Ubuhamya (T.), vol.4, p.87. 

“Neretswe ko ibihamya Abanyalaodokia byerekeye ubwoko bw’Imana 
muri iki gihe... byateguriwe guhwitura ubwoko bw’Imana 
ngobimenyeho ubuhakanyi bwabo. bibatere kwihana bashishikaye, ngo 
babe-baboneye imbere ya Yesu babe bakwiranye n’ijwi rirenga rya 
maraika gatatu”. Ibihamya (T.), Vol.l, p.186. 

Amagambo atangira asobanura neza ko kubera kwita ku butumwa 
bw’Imana buzaba bwiteguye kwamamaza ubutumwa bwa Maraika wa 
gatatu bafite imbaraga ikomeye mu mvura y’ltumba. Ariko rero aba nya 
Laodokia badasobanukirwa n’ubukene bw’Umwuka kandi bakaba 
badashaka no gukurikiza inama ya Kristo, umugabo wo guhamya 
ukiranukabazanyeganyega. 

“Nabajije ubusobanuro bw’inyeganyega nabonye, maze nerekwa ko 
ryatewe n’ubuhamya budakebakeba bwazanywe n’inama y’umugabo 
wo guhamya ukiranuka abuzunira abanyalaodokia. Buzigirira ayabwo 
maherezo meza mu mutima w’ubwakiriye. Buzamuyobora gushyira 
hejuru gahunda no kwerekana ukuri_gutunganye. Bazahaguruka 
baburwanye. ni cyo kizatera inyeganyega mu bwoko bw’Imana!”. 

“Nabonye k’ubuhamya bw'umugabo wo guhamya ukiranuka butemewe 
igice. Ubwo buhamya bw’Imana Itorero ryerekejeho bwarapfobejwe, 
n’ubwo butaretswe uruhenu. Ubwo buhamya bukwiriye kwihanisha 
cyane; ababwemera by’ukuri bose bazabwumvira kandi bezwe.” 
Inyandiko za Kera (E.W.), p.270 

Abita ku butumwa 

Ni twita kuri ubu butumwa buheruka bwatumwe ku basigaye, ntabwo 
tuzanyeganyega. Ubwo itegeko rya Dimanche rizashyirwamo umurego, 
tuzatsinda icyo kigeragezo gikomeye, tumenyereye imvura y’itumba, 
dufite umugabane wo kuvugana ubutumwa imbaraga ikomeye mu gihe 

cy’ijwi rirenga. Abasigaye b’intungane bazakurikira inama ya Kristo, 
umugabo wo guhamya ukiranuka. Bazabamba inarijye, bahindurwe 
n’umwuka wera, bakwiriwe n’imvura y’itumba no guhindurwa. 

“Abemera kugengwa n’Imana bose, ngo ibashorere kandi ibayobore, 
bazashobora kuribata ibyago Imana yemeye ko bitera. Babitewe 
n’umwuka w’uwatanze ubugingo bwe kubw’abari mu isi, ntabwo 
bazongera guhagarara mu bwinanirwe bagamije ibyo badashobora 
gukora. Ahubwo bambaye intwaro z’ijuru, bakabuze bajye ku rugamba, 
baharanira gukorera Imana bashize amanga, bazi neza ko ubushobozi 
bwayo buzabaneshesha.” Ibihamya (T.), vol.7, p.14. 

Imana izakora uwo murimo nituyiha ibikoresho.” Ibihamya (T.), vol.9, 

p.7 

“Dushinzwe inshingano ikomeye cyane yo kuburira abari mu isi ko 
igiye kurimbuka. Impande zose ari kure ari na bugufi, hose baratabaza 
ngo hafashwe. Imana irahamagara Itorero ryayo ngo ribaduke ryambare 
imbaraga. Hakwiriye gutsindirwa amakamba atangirika; n’ubwami 
bwo mu ijuru bukimikwa, isi igumya guheneberera mu bujiji ikwiriye 
kumurikirwa.” 

“Nk’uko ubutumwa bwa maraika wa gatatu bwibanze mu ijwi rirenga 
bukwiriye kubwirizanywa imbaraga ikomeye n’icyubahiro. Mu maso 
h’ubwoko bw’Imana hazarabagiranishwa n’umucyo wo mu ijuru.” 
Ibihamya (T.), vol.7, pp.16,17. 

Mbega_umwanya mwiza! Nzi neza yuko wowe nanjye tuzagambirira 
kwita ku butumwa bw’urukundo bwa Laodokia, gupfa ku narijye buri 
munsi, kwemerera Umwuka Wera kugenga ubugingo bwawe rwose 
kugira ngo witegure vuba imvura y’itumba kandi ukore uwawe 
mugabane wo kwubwirizanya ubutumwa imbaraga yo kwinginga mu 
gihe cy’ijwi rirenga. 

2. IMVURA Y’UMUHINDO IRAKENEWE CYANE UBU 


Isi yose itegerezanije amatsiko cyane irangira ry’intambara ikomeye iri 
hagati y’icyiza n’ikibi. Ubwoko bw’Imana busatiriye ingabano z’isi 
ihoraho.” Abahanuzi na Abami (P.K.), p. 148. Ubu butumwa 
bwatanginye igihe nk’uko byahanuwe, kandi bugiye kurangira. Imana 
izarangirisha uwo murimo (Abaroma 9:28) wowe nanjye niba 
tubishaka, cyangwa abandi niba tutabishaka. Umwuka wera atangirwa 
gukora umurimo, s’umurimo twihitiyemo ubwacu, ahubwo gukora 
umurimo Imana iduhamagariye gukora 

“Ntidushobora gukoresha Umwuka Wera, ahubwo Umwuka Wera niwe 
ugomba kudukoresha. Imana ikoresha Umwuka mu bwoko bwayo 
gushaka nogukora ibyiza ishaka” Uwifuzwa mu bihe Byose (D.A), 
p.672. 


Imbaraga ihindura y’Umwuka Wera 

Niba tudashaka kwemerera Umwuka Wera kugira umwanya mu 
bugingo bwacu, ubwo tuzaba dukoresha umwete w’umubiri atari 
imbaraga z’umwuka, amaherezo azaba ayahe? Ngiki igisubizo 
cy’Imana: “Nitutagira umwuka n’imbaraga z’Imana, gukora twerekana 
ukuri bizaturushya” Ibihamya (T), vol.5, p. 158. Amagambo ya Yesu 
aheruka atarazamurwa mu ijuru ashobora kumvikana mu matwi yacu” 
“Icyakora muzahabwa imbaraga. Umwuka Wera nabamanukira; kandi 
muzaba abagabo bo kumpamya i Yerusalemu n’I Yudaya yose n’i 
Samaria no kugeza ku mpera y’isi” Ibyakozwe 1:8. 

“Kristo umwigisha mukuru, afite ibintu by’uburvo butari bumwe ari 
byo bitoranywamo, ariko icy’ingenzi yibanzeho cyane n’isukwa 
ry’Umwuka Wera. Mbega ibintu bikomeye yahanuriye itorero kubera 
iyo mpano! Ni kintu ki kititabwaho ubu? Ubutumwa bwatoranijwe 
Igitabo cya 1 (S.M. Book 1), p. 156. 

Umuntu akeneye imbaraga imurenze ubwe, imugaruramo ishusho 
y’Imana, kandi ikamubashisha gukora umurimo wayo: ariko ibyo 
ntibituma umurimo w’umuntu uta agaciro. Ubugiraneza bushikamye ku 
mbaraga z’ Imana, butuma Kristo atuzwa mu mitima no kwizera, kandi 
kubera gukorana n’ Imana, ubushobozi bw’umuntu burahinduka 
bukagira imbaraga y’ibyiza. 

Wa_wundi wahamagaye abarobyi b’i Galilaya n’ubu aracyahamagara 
abantu kumukorera umurimo. Kandi yishimira kutwerekanira mu 
bushobozi bwe nk’uko yabwerekaniye mu bigishwa be ba mbere” 
Uwifuzwa mu Ibihe Byose (D. A), pp.296,297. 

“Ijuru twarigezwamo n’umurimo umwuka yakora mu mitima; kuko 
dukwiriye kugira gukiranuka kwa Kristo ho icyemezo turamutse 
twemerewe kwegera Data. Kugira ngo tubone gukiranuka kwa Kristo, 
dukwiriye buri munsi guhindurwa n’imbaraga z’umwuka kuba 
abasangjye kamere y Imana. Ni umurimo w’Umwuka Wera kuduhesha 
agaciro, no gutunganya umutima no gushyira umuntu hejuru.” 
Ubutumwa Bwatoranijwe Igitabo cya 1 (S.M., book 1), p.374. Satani 
azashaka uko avutsa isukwa ry’Umwuka Wera abikoresheje 
kwiyoberanya. Soma Intambara Ikomeye (G.C), p.464. 

Imbaraga y’Umwuka Wera irakenewe cyane 

Hashize imyaka myinshi tubona ibihamya byinshi byo kwiyoberanya. 
Mbese ubwo igihe kigumya gutinda cyane, aho kuryarya 
ntibiziyongera? Ubukene bukomeye cyane abari mu isi bakennye ni 
ukwerekanwa kw’imbaraga ihindura y’Umwuka Wera mu bugingo 
bw’abamamaza ubutumwa buheruka bw'imiburo. 

Mu myaka myinshi benshi bumva babikeneye. Hano hari amagambo 
makeya rnu nyigisho zivuga ku byerekeye kubwiriza ubutumwa 
zatanzwe mu 1952 na William Ware Ayer yigisha icyigisho 
cy’abigishwa b’iby’iyobokamana (Theologie) mu ishuri rya Bob Jones. 
Ibyo yabyanditse mu gitabo cye cyitwa ( Ibirimi by'umuriro ku 

Ruhhnbi), muri cyo yaranditse ati: “Dukeneye umuhanuzi! Dukeneye 
Eliya. None rero turabaza tuti Imana ya Eliya iri hehe? ...” 

“Muri iki gihe giheruka cy’ibyago, itorero ry’Imana ritegereje nkawa 
mugabo wari utegerereje ku kidendezi cya Betesida....”. “Icyo itorero 
rikeneye n’umwuka n’imbaraga nk’iza Eliya. Bagomba gutakambira 
Imana nka Eliya ngo ibone kuriha imbaraga nk’iza Eliya...” 

Ndibwira yuko ntaba nkabije ndamutse mvuze ko benshi mu bizera 
bacu babuze rwose imbaraga zo gushyikira ndetse no gushyikiriza 
abanda imbaraga z’ukuri kw’Imana. Ababwiriza bakwiriye 
kurangurura. “Babwire abantu ko ari ba bahamya bakiranuka; kugeza 
ubwo abantu bazakangukira umurimo wo gukiza imitima”. 

Umuntu umwe yaravuze ati: “Itorero riri mu muriro wo kwamamaza 
ubutumwa, ahubwo rikwiriye kugira umuriro wo kwamamaza 
ubutumwa.” Ibyo byavuzwe n’umufasha w’umukuru wa Conference 
Generale, kuwa 1 Ugushyingo 1942: Yongeye kuvuga ati: “Mwene 
Data Wagner ndizera yuko ikintu kibuza umurimo kurangira ubu ari 
ukubura kwitanga guhagije n’umuriro uhagije w’ubuntu mu mitima 
y’abizera bo mu matorero yacu ahantu.hose. Iyaba abakozi bacu 
n’abizera.bacu bari bifashe uko bakwiriye kwifata, imvura y’itumba 
yasutswe, kandi ubutumwa byakwihuta nk’umuriro wo mu gisanze”. 

Kubura kw’imbaraga y’imvura y’itumba muri iki gihe gushobora 
kwitondesha imitima yacu kukaduhatira gukurikiza neza inama Kristo 
agira Abanyalaodokia kugira ngo twihutire cyane gutegurirwa 
ihemburwa, ngo twitegure gukora uwacu mugabane mu ibwirizanywa 
imbaraga ikomeye igihe cy’ijwi rirenga. 

Amagambo akurikira yavuye mu mwuka w’ubuhanuzi, agaragaza 
icyatumye imyura y’ituniba itinda kugwa, n’icyo twakora twitegura 
kubwirizanya ubutumwa imbaraga ikomeye. “Neretswe ubwoko 
bw’Imana butegereje guhindurwa ukundi kandi bategereje imbaraga 

ikomeye yo kubakomeza! Bakwiriye gukora, bakwiriye gukora 
umurimo ubwabo bagashishikarira kwisabira Imana ubwenge nyakuri. 

Ibyo tubona ubu birakomeye kandi bihagije kudutera kugira umwete 
wokugeza ubuturo bw’ukuri mu mitima y’abazatega amatwi”. 
Ibihcimya (T), vol.2, p.261. 

“Neretswe ubwoko bw’Imana ari nta muhati bafite ubwabo, ahubwo 
bategereje kugomba guhwiturwa ngo bakizwe ibibi n’ibicumuro byabo. 
Ibihamya (T), vol.2, p.619. 

“Benshi bananiwe cyane kwakira imvura y’umuhindo. Ntibabonye 
imigisha yose Imana yabageneye, bibwira.yuko ibyo babuze 
bazabihabwa n’imvura y’itumba. Ngo bagirirwe ubuntu bwinshi cyane, 
niho baziyemeza gukingura imitima yabo ngo ibwakire. Baba 
bacumuye bikabije... Nitutajya mbere, ntitwiyemeze kwakira imvura 
zombi iy’umuhindo n’itumba tuzabura imitima yacu, maze iyo 
nshingano ibe ariyo iturega ubwacu”. Ibihamya ku Babwiriza (T.M), 
pp.508,508. 


Kwitegura kwakira imvura y’itumba 

Umwuka Wera mu gihe cy’imvura y’umuhindo aratweza kandi 
akaduhindura kugeza ubwo dutsinda kandi tukunguka kunesha mu 
buryo bwose. Uwo ni wo mwiteguro dukwiriye kwitegura mbere yo 
kwakira imvura y’itumba. “Uyu munsi ukwiriye kwiyegurira Imana, 
kugira ngo wimaremo inarijye.... Uyu munsi, birakwiriye ko igikoresho 
cyawe cyaba cyejejwe kugira ngo kibe cyiteguye... imishunzi y’imvura 
y’ituma izagwa, kandi umugisha w’Imana uzuzura umutima ukwiriye 
umubatizo w’Umwuka Wera”. Ubutumwa Bwatoranijwe Igitabo cya I 
(S.M, book 1), p. 191. 

“Ni ibyacu kwivanamo ubugoryi bwose bwo mu ngeso zacu no gukura 
umwenda wose mu rusengero rw’umutima. Ubwo rero imvura 

y’itumba izatugwaho nk’uko iy’umuhindo yaguye ku bigishwa ku 
Munsi wa Pentekote”. Ibihcimya (T), vol.5, p.214 

“Abatsinda mu buryo bwose, bakarinda ikigeragezo cyose, 
bakagitsinda, uko byaba biri kose baba baritaye ku nama y’umugabo 
wo guhamya ukiranuka, kandi bazahabwa imvura y’itumba, maze babe 
bakwiriye kwimurwa”. Ibihamya (T), vol. 1, p. 187. 

“Nabonye ko benshi bangiriye umwiteguro ukenewe cyane, barindira 
igihe cy’ivugururwa n’icy’imvura y’itumba kubabashisha guhagarara 
ku munsi w’Umwami no kubahwa imbere ye. Yoo, mbega ngo mu gihe 
cy’amakuha ndabona benshi babuze ubuhungiro! Bagarambiye 
umwiteguro ukenewe; nuko ntibashoboye kwakira ivugururwa, iryo 
bose bagomba kugira ngo ribabashishe kubaho Imbere y’lmana Yera. 
...Nabonye ko nta n’umwe wasangiye iryo vugururwa keretse abatsinze 
ikigeragezo cyose, n’ubwibone, no kwikunda no gukunda iby’isi, kandi 
bagatsinda ijambo ribi ryose n’umurimo mubi wose”. Inyandiko za 
Kera (E.W), p.71. 

“Neretswe ko ubuhamya bwohererejwe Abanyalaodikia bavuga 
ubwoko bw’lmana muri iki gihe, ... bwagenewe gukangura ubwoko 
bw’lmana, kwimenyaho ubuhakanyi bwabo, kuberekeza ku kwihana 
nyakuri, kugira ngo bemerwe na Yesu, babe bakwiriye ijwi rirenga rya 
maraika wa gatatu”. ibihamya (T), vol. 1, p. 186. 

Imvura y’umuhindo itegurira abantu kwakira imvura y’Itumba 

Abadahora bapfa ku narijye kandi ngo bemerere Umwuka Wera kweza 
no guhindura ubugingo bwabo, ntibazamenva cyangwa ngo 
basobanukirwe no kugaragara k’Umwuka Wera, mu mvura y’itumba. 
Bazanyeganyega kandi bazasimburwa n’abandi bakomeje ukuri kandi 
bakubiye hamwe n’ubwoko bukomeza amategeko y’lmana. 

“Dukwiriye kumenya tudashidikanya ko Umwuka Wera nasukwa 
abatakiriye Yesu bose kandi ngo bishimire imvura y’umuhindo, 

ntibazabona cyangwa ngo basobanukirwe n’agaciro k’imvura 
y’itumba”. Ibihamya ku Babwiriza (T.M.), p. 399. “Nyamara 
ntihakwiriye kubaho ihinyu ry’ubuntu bwerekanywe n’imvura 
y’umuhindo. Ababeshwaho n’umucyo bafite gusa, nibo bahabwa 
umucyo ukomeye. 

Nitudahora tujya mbere buri munsi mu bimenyetso by’umukristo 
Ukoranye umwete, ntituzasobanukirwa n’iyerekanwa ry’Umwuka 
Wera mu mvura y’itumba. Yagwa ku mitima y’abo duturanye bose, 
ariko twebwe ntituyisobanukirwe cyangwa ngo tuyihabwe”. Ibihamya 
ku Babwiriza (T.M) p.507. 

Ababuze Umwuka Wera bose ntibashobora kuba abarinzi bizerwa bo 
ku nkike z’i Sioni; kuko bahumye ntibabone umurimo ukwiriye 
gukorwa, kandi ntibavuze impanda uko bikwiriye. Umubatizo 
w’Umwuka Wera uzerekeza ku ihembura ry’itorero nyakuri n’ikorwa 
ry’imirimo myinshi itangaje nko ku munsi wa_Pentekote. Ubwenge 
bwo mu ijuru buzatuzamo, kandi abantu bazavuga nk’abavugishwa 
n’Umwuka Wera w’Imana. Ariko Imana yashobora gukoresha abantu 
nk’uko yakoze ku munsi wa Pentekote no hanyuma yayo, 

Benshi bavuga ubu ko bizera ukuri basobanukiwe ho hato ku 
by’imikorere y’Umwuka Wera bakaba basakuza bati: ‘Mwirinde 
imyizerere ikakaje’. Cyangwa bakavuga iby’abuzuye Umwuka Wera 
bati: Aba Bantu basinzi ihira’. “... hazabaho n’abazabaririza kandi 
banegurane igihe Umwuka w’Imana azaba agenga abagabo n’abagore, 
kuko imitima yabo ubwabo itahindutse, ahubwo ikonje kandi ikaba 
itajijutse”. Ubutumwa Bwatoranijwe Igitabo cya 2 (S.M. book2), p.57. 

“Imibare y’iyo nteko yaragabanutse. Bamwe baranyeganyeze batakara 
ku nzira. Abatagize icyo bitaho kandi ntibahinduke, ntibifatanye 
n’abakunze kunesha n’agakiza, babisabye bashimikiriye kandi 
barabibabarijwe ntibabihabwa, ahubwo batakaye inyuma mu mwijima, 

uwo mwanya basimburwa n’abandi bakomeje ukuri kandi bahawe 
icyubahiro”. Inyandiko za Kera (E. W.), p.271. 


Kwitegura ubu imvura y’itumba 

“Ubu ni igihe dukwiriye kumesa ibishura by’imico yacu tukabyejesha 
amaraso y’Umwana w’intama, iki ni cyo gihe dukwiriye gutsinda 
ubwibone n’uburara, n’ubupfapfa bwa kamere. Iki ni cyo gihe 
dukwiriye gukanguka tukagambirira dukomeje kugorora ingeso zacu. 
“Uyu munsi ni mwumva ijwi ryayo, ntimwinangire imitima”. Turi mu 
gihe cy’igeragezwa rikomeye cyane; dutegereje, kandi turindiriye 
kuboneka k’Umwami wacu. Isi iri mu mwijima, ngo uwo munsi 
uzabatungure nk’umujura” ... “Mbese murakora iki, bene Data, mu 
murimo ukomeye w’umwiteguro? 

Abifatanya n’isi bazagira ishusho yayo, kandi bitegure ikimenyetso. 
Abatiyemera bose, ahubwo bakicisha bugufi imbere y’Imana bakejesha 
imitima yabo kumvira ukuri, bahabwa ishusho y’ijuru, kandi bakitegura 
ikimenyetso cy’Imana mu ruhanga rwabo. Itegeko niritangwa 
rigashyirwa ho ikimenyetso imico yabo izakomeza itungane kandi 
idafite ikizinga iteka ryose”. Ibihamya (T), vol.5, pp.215,216. 

Igihe kiratinze cyane. Ntidukwiriye kuzarira. Abisirayeri bazerereye 
mu butayu imyaka 40 kandi baba barageze mu gihugu cy’isezerano mu 
byumweru bibiri gusa. 

Ubwo ubwoko bw’Imana buzaba bwiteguye imvura y’ituma, umurimo 
w’Imana uzarangira mu gihe kigufi. “Nta mwanya n’umwe twaba 
amahoro keretse tuyobowe kandi tukagengwa n’Umwuka Wera”. 
Guhamaganva Kwacu (Our High Calling), p. 187. 

“Nta mbaraga ya kamere yacu, cyangwa ubuhanga bw’ubwenge bwacu, 
cyangwa guhuguka k’umutima, ahubwo, buri mwanya bikeneye guhora 
bigengwa n’umwuka w’Imana”. Abakurambere n'Abahanuzi (P.P), 
p.421. 

“Dukeneye guhumekerwa mo ubugingo bw’ubumana...Imyuzure 
y’imbaraga z’umwuka ikwiriye gukomeza gusukwa ku biteguye 
kuyakira”. Ibihcimyci (T), vol.8, p.46. 

“Dukwiriye gusenga ubudahwema kugira ngo Umwuka Wera 
azatumanukire, dusenge nk’uko abigishwa basenze ku munsi wa 
Pentekoti. Ibihamya (T) vol.l, p. 158. 

Ubukene bwacu bukomeye n’ugusigwa buri munsi Umwuka wo 
kudutegurira imvura y’itumba. 


3. UMUTIMA WA KRISTO 

“Mugire wa mutima wari muri Kristo Yesu” Abafilipi 2:5. “Mutyo 
Kristo atubere urugero, n’icyitegererezo gitunganye kandi cyera 
twahawe ngo tumukurikize” Kugira ngo Tumumenye (That 1 May 
Know Him), p.265. 

“Isi iracyakeneye icyo yari ikeneye mu myaka igihumbi na Magana 
urwenda ishize... guhishurwa kwa Kristo”. Umurimo w’Ubuvuzi (M.H), 
p.143. 

“Kuba umukristo, si ukwitwa izina rya Kristo gusa, ahubwo ni ukugira 
umutima nk’uwa Kristo, no kwita ku migambi y’lmana mu bintu 
byose”. Kugira ngo Tumumenye (That 1 May Know Him), p. 174. 

Dr. Elton Trueblood, umunyabwenge w’ikirangirire yaravuze ati: 
“Dushaka umwanduko w’itorero ry’ukuri, urugaga rw’imitima ikunda, 
rigaragaza umutima wa Kristo”. Amagambo akurikiraho atugaragariza 
uburyo Kristo yisunganga Se ari we cyitegererezo cyacu. 

“Ni ko na Kristo igihe yahindukaga umuntu yisungaga imbaraga 
y’Tmana. Yaravuze ati: “Ntacyo mbasha gukora ubwanjye” Uwifuzwa 
mu Ibihe Byose (D.A), pp.674, 675. 

“Igihe Yesu yakangurirwaga gucyaha umuyaga, yari mu mahoro 
asesuye. Nta kimenyetso na gitoya cy’ubwoba cyamurangwagaho ari 
mu mvugo cyangwa mu mirebere. kuko nta bwoba bwari mu mutima 
we. Ariko ntarakigumira muri izo mbaraga z’ishobora byose. 
Ntarakiruhukira nk’Umwami w’isi n’inyanja n’ijuru. Icyo cyubahiro 
yari yaracyiyambuye, kandi aravuga ati” ‘Ntacyo mbasha gukora 
ubwanjye’ (Yohana 5:30). Yizigira ga imbaraga za Se. Mu kwizera... 
urukundo rw’Imana n’uburinzi bwayo niho Yesu yagumye, kandi 
n’ubufasha bwa rya jambo yaturishije umuyaga bwari ubw’Imana” 
Uwifuzwa mu Ibihe Byose (D.A). p.336. 

Yesu yaravuze ati: “Ahubwo Data uguma muri jye ni we ukora imirimo 
ye”. Yohana 14:10. Kandi Yesu aratubwira ati: “Nta cyo mubasha 
gukora mutamfite” Yohan 15:5. 

“Imirimo yacu myiza yose ishingiye ku mbaraga ziturenze ubwacu!”. 
Ibyigisho by ci Kristo (C.O.L.), p.160. 

Gukurikiza icyitegererezo cya Kristo 

Iyo tumeze nka Laodokia ntitumenya ubukene bwacu. Twibwira yuko 
“nta cyo dukennye”. Ariko “Akaga gakomereye umuntu ni ukwibeshya 
ubwe...” Umurimo w’Ubuvuzi (M.H), p.455. 

“Umuntu ni yibwira ko ari ikintu; kandi ari nta cyo ari cyo, aba 
yibeshye”. Abagalatia 6:3. “Iyo abantu bamenye ubuhirahizi bwabo, 
baba bategurirwa kwambikwa gukiranu kwa Kristo”. Kristo 
Gukiranuka Kwacu(Chiist Our Righteousness). p.124. 

“Umwana w’Imana yiyemeje kwiyegurira imigambi ya Se, kandi 
yishingikiriza ku mbaraga za Se. Nuko Yesu yiyambura inarijye bituma 
atigira ize nama ubwe. Yemeraga inama Imana imugira, kandi uko 
bukeye Imana ikamuhishurira inama zayo. Ni uku rero dukwiriye 
kwisunga Imana, kugira ngo ubugingo bwacu tubukoreshe dukurikije 
imigambi yayo”. Uwifuzwa mu Ibihe Byose (D.A), p.208. Uko rero niko 

Yesu yakurikije imigambi ya Se akorera muri we. Kuko uwamubonaga 
yabaga abonye Se. 

“Imibereho Kristo yabayeho muri iyi si, abagabo n’abagore babasha 
kubaho nkawe, babiheshejwe n’ubushobozi bwe n’ubuyobozi bwe. Mu 
irwana ryabo barwana na Satani, bakwiriye kubona ubufasha bwose 
Yesu yari afite. Bakwiriye kurushishwaho kunesha babibashishijwe 
n’wabakunze kandi akabitangira”. Ibihamya (T), vol.9, p.22. 

“Kwitanga ni ikintu cy’ingenzi mu nyigishoza Yesu ». Uwifuzwa Ibihe 
Byose (D.A), p.523. Yesu ntiyiyerekanye ko ari umunyacyubahiro, 
cyangwa ngo yiyumvemo ko hari imbaraga abantu babura bazibujijwe 
no kumwizera” Uwifuzwa Ibihe Byose (D.A), p.664. “Iyo abantu 
bihitiyemo iyabo nzira, baba barwanya Imana. Nta mwanya bazagira 
mu bwami bwo mu ijuru”. Ibyigisho Byo ku Musozi w’Umugisha 
(M.B), p.52. Yesu yaravuze ati: :kuko ntavanywe mu ijuru no gukora 
ibyo nishakiye, ahubwo nazanywe no gukora ibyo uwantumye ashaka”. 
(Yohana 6:38). Kandi na none yaravuze ati: “Kuko mpora nkora ibyo 
ashima” Yohana 8:28. 

Intumwa Paulo yakurikije icyitegererezo cya Kristo. Yaravuze ati: 
“Nabambanywe na Kristo, ariko ndiho, nyamara si jye uriho, ahubwo 
ni Kristo uriho muri jye”. Abagalatia 2:20. Kandi atugira inama 
ikurikiraho ati: “Nuko iyo murya, cyangwa munywa, cyangwa mukora 
ikindi kintu cyose, mujye mukorera byose guhimbaza Imana”. 1 
Abakorinto 10:31. 

Imana ishaka kuyobora umubiri iwuyoboje umutima. Satani nawe 
ashaka kuyobora umutima awuyoboje umubiri. “Umubiri ukwiriye 
kuba umugaragu w’umutima, umutima si wo ukwiriye kuba umugaragu 
w’umubiri”. Ibihamya (T), vol. 1, p.487. 

“Bose bakwiriye kurinda ubwenge, kugira ngo Satani atabona aho 
abatsindira; kuko .ari bwo nzira zijya ku mutima”. Ubwenge bwa 

benshi bwaguye ikinya kubera gukunda kurarikira no kumenyera 
icyaha”. Ibihamya (T), vol.3, pp.507,476. 

“Umucunguzi wacu yatsinze imbaraga za Satani kuri cya kigeragezo 
gikomeye (akamenyero k’irari) kiyobya imitima y’abantu. Umuntu 
watsinda icyo kigeragezo, yashobora gutsinda no ku bundi buryo 
bwose”. Kubabazwa kwa Kristo (The Sufferings of Christ), p. 12. 

Kristo yahoraga ahabwa umubatizo w’Umwuka Wera buri munsi 

“Kristo yahoraga yakira ibiva mu ijuru kuri Se, kugira ngo abone uko 
afatanya natwe... Yabayeho kandi yaratekereje, yarasabye, ariko 
ntiyabyigiriraga ubwe, ahubwo yabigiriraga abandi. Kubera ibihe 
yabaga yabanye n’Imana, yahoraga aza buri gitondo azaniye abantu 
umucyo wo mu ijuru. Buri munsi yahoraga abatizwa umubatizo mushya 
w’Umwuka Wera”. Ibyigisho By a Kristo (C.O.L.), p. 139. 

“Kuba umuntu kwa Kristo kwari gufatanye n’ubumana; yari yizihiwe 
no kuba ubuturo bw’Umwuka Wera; Kandi yazanywe no kutugira aba 
kamere y’Imana”. Uwifuzwa Ibihe Byose (D.A), p. 123. 

Niba umwana w’Imana varahoraga akeneye buri munsi umubatizo 
mushya w’Umwuka Wera, mbese kuri wowe nanjye hazacura iki? 
Kristo yatubereye icyitegererezo mu bintu byose, dukwiriye rero 
kumenyera ubuturo bw’Umwuka Wera buri munsi kugira ngo 
dushobore kugendera mu mucyo. 

“Yesu wisize ubusa kubera gukiza abantu bazimiye, yahawe Umwuka 
Wera mwinshi cyane. Ni koko azahabwa umuyoboke wa Kristo wese 
wemeye gutanga unutima we wose ngo ube ubuturo bwe”. Ibyigisho 
byo ku Musozi w’Umugisha (M.B ), p.21. 

“Dukwiriye kurebera kuri Yesu, dukwiriye kubaho nk’uko yabayeho, 
dukwiriye gusenga nk’uko yasengaga; dukwiriye kubabara nk’uko 

yababaye, niba dushaka gutsinda nk’uko na we yatsinze”. Kugirci ngo 
Tumumenye (That I May Know Him), p.34. 

“Umwuka Wera akwiriye guhabwa umuntu ubudasiba, bitabaye bityo 
nta muntu washobora kurwanya imbaraga z’umwijima”. Kugira ngo 
Tumumenye (That I May Know Him), p. 16. 

Ni iki Umwuka Wera azadukorera? 

«Aho icyaha kibereyeho hose, Imana yacu ni umuriro ukongora» 
(Abaheburayo 12 :29). Abubaha ubushobozi bwayo bose, umwuka 
w’Imana azabakongoramo icyaha. Ariko abantu nibagundira icyaha; 
bazaba bahindutse imbata zacyo. Nuko rero ubwiza bw’Imana 
burimbura icyaha buzabarimbura » Uwifuzwa mu Ibihe Byose (D.A), p. 
107. 

« Iyo umwuka w’Imana atuye rnu mutima, ahindura ubugingo. 
Ibitekerezo by’icyaha biratabwa, imirimo mibi ikarekwa, urukundo no 
kwicisha bugufi n’amahoro bigasimbura umujinya, n’igomwa, 
n’intonganya. Ibyishimo bisimbura umubabaro, rnu maso hakagaragaza 
umucyo wo mu ijuru. Nta n’umwe uhweza ngo abone uko kuboko 
guterura umutwaro w’ibyaha cyangwa ngo abone umucyo umanuka 
uva mu bikari byo mu ijuru. Umugisha nawo usukwa iyo umutima 
ubwawo wegukiye Imana kubwo kwizera. Maze iyo mbaraga itabasha 
kubonwa n’ijisho. ry’umuntu; ikarema ikiremwa gishya ku 
ishusho y’Imana ». Uwifuzwa Ibihe Byose (D.A), p. 173. 

«Twashobora kubona ijuru tubikesheje umurimo Umwuka Wera 
akorera mu mutima... Dukeneye guhinduka buri munsi tuyobowe 
n’umwuka ». Ubutumwa Bwatoranijwe Igitabo cya 1 (S.M. book 1), 
p.374. 

«Umwuka ahwana imitima vongeve kuginya mishya igasa 
n’icyitegererezo cya Yesu Kristo». Urwibutso nTnteguza (R. & H.), 
25/8/1896. 

Icyaturinda ntitugwe mu cyaha ni uko twakomeza tukajya tuyoborwa 
n’Umwuka Wera ». Inamci zo Kwirinda (C.H.). p.594. 

«Niba abantu bashaka gutunganywa, umuntu akwiriye kwezwa wese. 
Umwuka Wera azafota_gahunda _ziva ku Mana maze azinjize mu 
mitima y’abantu ». Ibyakozwe n ’lntumwa (A.A.O), p.53. 

« Nk’uko ibishashara bifatwamo n’icyuma gishyiraho ikimenyetso, ni 
ko n’umutima ukwiriye gufatwaho n’ikimenyetso cy’Umwuka 
w’Imana maze umuntu akagira ishusho ya Kristo ». Ubutumwa 
Bwatoranijwe Igitabo cya 1 (S.M., book 1), p.52. 

Urukundo rw’Imana 

Kuko urukundo rw’Imana rwasabye mu mitima yacu kubw’Umwuka 
Wera twahawe ». Abaroma 5 :5. 

« Keretse gusa Umwuka Wera nakumanukira, nta bundi buryo 
ushobora kugira urukundo rw’Imana mu mutima ». Urwibutso 
n’Integuza (R.&H.), 27/9/1892. 

«Ubuturo bw’Umwuka bugaragazwe mo gutemba kw’ urukundo_rwo 
mw’ijuru ». Ingero za Kristo (C.O.L.), p.419. 

Urukundo rwa Kristo rwanganaga iki? Ubwo yareberwaga ku 
musaraba, yasabiye abamwicaga ati: « Data, bababarire kuko batazi 
icyo bakora ». Luka 22:34. Yoo, mbega urukundo! Mbega urukundo 
rw’agatangaza! 

« Mugire wa mutima wari muri Kristo Yesu » Abafilipi 2:5. 
Nidukundana nk’uko Yesu yadukunze, Umwuka Wera azadukoresha 
gukenura isi ubukene bukomeye cyane. «Nta kindi isi ikeneye kitari 
ukugaragazwa k’urukundo umukiza wacu yatugiriye, mu gihe yigiraga 
umuntu. Ingero za Kristo (C.O.L), p.419. 

«Umugambi w’Umwuka Wera ni ugushinga inyigisho z’ijambo rye mu 
mitima, Umwuka Wera yuzuza imico y’Imana mu bantu. Umucyo 
w’ubwiza bwayo, imico yayo ikwiriye kurabagiranira mu bayoboke 
bayo ». Ingero za Kristo (C.O.L), p.414. 

«Imirasire iheruka y’umucyo w’imbabazi n’ubutumwa bw’imbabazi 
buheruka bwo kubwiriza abari mu isi, ni uguhishurwa kw’imico yayo 
y’urukundo. Abana b’Imana bagomba kwerekana ubwiza bwayo ». 
Ingero za Kristo (C.O.L), p.415,416. 

« Amaherezo mu itorero niho hazagaragarizwa guhishurwa guheruka 
kandi kuzuyemo urukundo Imana ikunda abari mu isi. Isi ikwiriye 
kumurikirwa n’ubwiza bwayo ». Ibihamya ku Babwiriza (T.M.), p.50. 

Mbega inshingano! Mbega intego! Mbega amahirwe! Kubera imbaraga 
ikomeye y’Umwuka Wera, dukwiriye guhishura umuco w’Imana 
n’urukundo kandi tukerekana icyubahiro cyayo. Inzira imwe rukumbi 
yo gusohoza ibyo ni ugupfa ku narijye buri munsi no guhora tubatizwa 
umubatizo w’Umwuka Wera uko bukeye. Nitwemera ubushobozi 
bwayo by’ukuri, Umwuka Wera azadutsembaho icyaha, atweze, 
atuboneze, kandi aduhindure kugeza ubwo mu ruhanga rwacu 
hazerekana urnucyo w’ijuru. 

Maze umwuka wera areme ikiremwa gishyg. mu ishusho y’ Imana. 
Urukundo rw’Imana ruzahishurwa, maze tuzabe twiteguye imvura 
y’itumba n’ijwi rirenga. 

Nyuma yo gusukwa kw’Umwuka Wera, abigishwa bari bakunze, Kristo 
rwose kandi bakunze n’abo yapfiriye. Imitima yabo icengerwamo 
n’amagambo avuze n’amasengesho basenze. Bavuganye imbaraga 
z’umwuka kandi kubera kuyoborwa nawe ibihumbi byinshi 
barihannye”. Ibyakozwe n 'Intumwa (A.A), p.22. 

Nibadakunda bene Data, ntibicishe bugufi imbere y’Imana, bazaba ari 
ntacyo bamaze.... “Keretse gusa kwikunda gupfuye, n’impagarara zo 

kumaranira icyubahiro zigatabwa kure, gushimwa kukuzura mu 
mutima, urukundo narwo rugasakara mu bugingo, nibwo gusa Kristo 
atura mu mutima, maze rero tukamenyekana ko turi abakozi bakorana 
n’ Imana”. Ingero za Kristo(C. O.L), p.402. 

Gukunda Kristo no gukunda bene Data, bizahamiriza abo mu isi bose 
ko twabanye na Yesu kandi ko twizeye ibye. Nibwo ubutumwa bwa 
Malaika wa gatatu buziyongera mu ijwi rirenga, kandi isi yose 
izamurikirwa n’ubwiza bw’Uwiteka”. Ibihamya 5T, vol.6, p.401. 

“Kubera umubatizo w’umwuka buri munsi, umukozi wese yashobora 
gutakambira Imana ikawumuha”. Ibyakozwe n’Intumwa (A.A.), p.50. 

“Bavandimwe banjye na bashiki banjye, mukwirive kuvuga 
iby’imbaraga y’Umwuka Wera”. Mbese ntituzakurikiza icyitegererezo 
cya Yesu no_gutanga ikiguzi cyuzuye cyo kubatirishwa Umwuka Wera 
buri munsi? “Mugire wa mutima wari muri Kristo Yesu”. 


4. HENOKI NA YOHANA UMUBATIZA 
Kumenya Imana 

“Ubuhahara bukabije butigeze kubaho bumaze kwiganza mu Bantu. 
Kwinezeza, kurundanya impiya kumaranira ububasha, guhirimbanira 
cyane kubaho, aho hari umurego uteye ubwoba utuma umubiri 
n’ubwenge n’umutima byihata ibyo cyane. Muri iryo hirimbana niho 
Imana ivugira”. Uburezi (E.), p.260. 

Ni ubuhe butumwa bukomeye Imana ishaka kubwira umuntu? Mutege 
amatwi ijwi ryayo muri Yeremiya 9:23,24: “Uwiteka avuga atya, ati: 
umunyabwenge ye kwirata ubwenge bwe, n’intwari ye kwirata 
ubutwari bwayo, umutunzi ye kwirata ubutunzi bwe; ahubwo uwirata 
yirate ibi, yuko asobanukiwe, akamenya yuko ari jye Uwiteka, ugira 
imbabazi no kutabera no gukiranuka mu isi: kuko ibyo ari byo 

nishimira, niko Uwiteka avuga”. Yesu aratubwira ati: “Ubu ni bwo 
bugingo buhoraho, ko bakumenya, ko ari wowe Mana y’ukuri yonyine, 
bakamenya n’uwo watumye, ari we Yesu Kristo”. Yohana 17:3. 

Kumenya Imana na Yesu Kristo Ni rwo rufunguzo rukingura amarembo 
y’ururembo rwo mu ijuru”. Umurimo w ’Ubuvuzi (M.H.), p.4567. 

“lyo tumenye Imana by’ukuri nk’uko ari amahirwe yacu kuyimenya 
ubugingo bwacu bukomeza kuba ubugingo bwo kumvira”. Uwifuzwa 
Ibihe Byose (D.A), p.668. 

“Kumenya Imana by’ukuri na Yesu Kristo uwo yatumye, guhindura 
urnuntu akagira ishusho y’lmana”. Ingero za Kristo (C.O.L), p. 114. 

“Uko kumenya Imana gukorera guhindura imico niko dukeneye cyane” 
nidusohoza imigambi yayo, mu bugingo bwacu hazabamo guhishurwa 
kw’lmana guhwanye no kwigisha ijambo ryayo. “Imibereho ya Henoki 
n’iya Yohani Umubatiza yerekana uko iyacu ikwiriye kumera. Kubyo 
dukora, dukwiriye kugerakaho kumenya ko dukeneye kwiga 
iby’imibereho y’abo Bantu, uwimuriwe mu ijuru adapfuye 
agereranywa n’uwahamagariwe gutunganya inzira y’Umwami Yesu 
mbere y’ukuza kwa mbere kwa Kristo, no kugorora inzira ze” Ibihamya 
(T), vol 8, p.329. 


Ikitegererezo cya Henoki 

“Kandi Henoki yagendanaga n’Imana, ntiyaboneka, kuko Imana 
yamwimuye”. Itangiriro 5:24 “Kwizera niko kwatumye Henoki 
yimurirwa rnu ijuru ngo adapfa... kuko yahamijwe atarimurwa yuko 
yanejeje Imana”. Abaheburayo 11:5. 

“Urukundo rw’Imana rutagira akagero, kandi rutarondoreka, 
rwerekaniwe muri Kristo, rwahindutse ishingiro ry’imigambi ye ya ku 
manywa na n’ijoro. Kandi umwete wose w’umutima we wamuteye 
guhishurira urwo rukundo abantu yabagamo”. “Imana yerekaniye 

urukundo rwayo kuri Henoki umukiranutsi isi itararimbuzwa amazi, 
none ubu yerekanira urukundo rwayo mu Bantu. Kwerekanwa 
k’urukundo rw’Imana ni ikintu isi ikeneye cyane muri iki gihe”. 

“Kugendana n’Imana kwa Henoki ntikwari uko mu bitotsi byinshi 
cyangwa mu iyerekwa, ahubwo ni mu mirimo y’imibereho ya buri 
munsi. Ntaragahinduka uwiyegiriye Imana, ngo yikingirane rwose 
yitandukanye n’abantu; kuko yari afite umurimo wo gukorera Imana 
mu bari mu isi”. Abakurambere n'Abahanuzi (pp.), p.85. 

“Imbaraga y’Imana yakoreye mu mugaragu wayo. Imana yamenywe 
n’abantu kubwo gukiranuka kwe.... umutima wa Henoki wari mu 
butunzi buhoraho. ...Akiri muri iyi si, kubwo kwizera yabaye mu 
butegetsi bw’Imana”. Ibihamya (T), vol.8, pp.330,331. 

“Umutima we wari uhuje n’imigambi y’ Imana.... Henoki yari umuntu 
w’ubwenge bukomeye bw’akarenga kandi wigishijwe neza, kandi 
bwinshi cyane yubahirwaga ibintu by’ingenzi yahishurirwaga bivuye 
ku Mana; Nubwo yari afitanye umushyikirano ukomeye n’ijuru, kandi 
akamenya no gukomera kw’Imana, kandi agahora atunganye, yari 
umwe mu Bantu bicisha bugufi cyane. Uko yarushagaho kwegera 
Imana, niko yarushagaho kumenya ubutebyi bwe no kudatungana 
kwe”. Abakurambere n ’Abahanuzi (P.P.), p.85. 

Gushyikirana n’Imana cyane niko kwagejeje Henoki ku rugero 
rukomeye rw’imbaraga z’ubumana kandi kuzuza umutima we kwicisha 
bugufi. D.L. 

Moody ni we wavuze ati: “Intandaro yo gukomera ni ukubanza kuba 
woroheje, gukomera cyane kukagabanuka, no gutungana ko gukomera 
kugahinduka ubusa”. Ellen White yaranditse ati: “gukomera 
nyagukomera ni ugukomera ko kwicisha bugufi”. Uzifuzwa mu Ibihe 
Byose (D.A), p.650. 

“Uko niko yategerezaga Imana, ashaka kurushaho gusobanukirwa 
n’imigambi yayo, kugira ngo ayishyikire. Kuri we gusenga kwari nko 
gutera k’umutima. Yabaga rwose mu kirere cy’ijuru”. Abakurambere n 
’Abahanuzi (P.P.), p.85. 

“Kubwo gushyikirana n’Imana atyo, Henoki yakomeje kurushaho 
kwerekana ishusho y’Imana. Mu maso he harabagiranaga umucyo 
utunganye, ndetse wa mucyo warabagiranaga mu maso ha Yesu. Kandi 
kuko yari uwo mu Bantu bagirana umushyikirano n’Imana, byatumye 
agira icyubahiro nk’ikimenyetso cy’intumwa yo mu ijuru mu ruhanga 
rwe”. Abakurambere nAbahanuzi (P.P.), p.87. 

Kugira icyitegererczo nk’icya Henoki 

“Imibereho ya Henoki .... Yerekana uko iyacu ikwiriye kumera”. 
Ibihamya (T), vol.8, p.329. Niduhora tubamba inarijye uko bukeye, 
tukiyegurira Imana mu mirimo tutaziganije, tugasenga dushishikaye 
ngo duhabwe Umwuka Wera uko bukeye, mu ruhanga rwacu 
hazarabagiranishwa n’umucyo wera, kandi abandi bazabona 
ikimenyetso cy’ijuru mu ruhanga rwacu. 

Ubwo buryo buzadukenura ubukene bwacu bukomeye, kandi 
n’Umwuka Wera azatugira ibikoresho byo mumara ubukene bukomeye 
bw’abari mu isi. Maze umurimo w’Imana uzarangire mu gihe kigufi 
cyane. 

Mbese nti dukwiriye kuvugira ham we tuti: « Kubw’ubuntu bw’Imana 
n’imbaraga y’Umwuka Wera; imibereho ya Henoki ijye yerekana uko 
iyacu kwiriye kumera, kugeza ubwo I burasirazuba hazarabagiranishwa 
no kuza k’umwana w’umuntu 

«Umucyo wo kubaha Imana w’uwo muhanuzi werekana urugero rwo 
gukiranuka gukwiriye kugirwa n’abazacungurwa mu isi. Ubwoko 
bw’Imana bukwiriye gushaka ubutungane bw’umutima nka Henoki, no 
kugira imigabo nk’iye kugeza ubwo bazerekana ishusho ya Kristo. 

Nabo bazaburira abo mu isi ibyo kuza kwa kabiri k’umukiza nk’uko 
Henoki yababuriye. ...Nk’uko Henoki yimuriwe mu ijuru mbere isi 
itararimbuzwa amazi, ni ko abakiranutsi bazaba bakiriho bazimurwa 
mu isi mbere yuko irimbuzwa umuriro ». Abakurambere n ’Abahanuzi 
(P.P), pp.88,89. 

«Mu myaka magana atatu Henoki yashatse ubutungane bw’umutima, 
kugira ngo ashyire hamwe n’ijuru. Mu myaka magana atatu 
yagendanye n’Imana. Buri munsi yahoraga yifuza umushyikirano 
ukomeye; umushyikirano uragumya urakomera, kugeza ubwo Imana 
yamwijyaniye. 

Yari yarahagaze ku irembo ry’isi ihoraho, hasigaye intambwe imwe 
gusa hagati ye n’igihugu cy’ibyiza. Kandi yinjiye mu marembo 
y’ururembo rwera, ni we wa mbere mu bantu wahinjiye bwa mbere ». 

« Kwizera ni ko kwatumye Henoki yimurwa ngo adapfa, kuko yahamije 
atarimurwa yuko yanejeje Imana ». Abaheburayo 11:5. 

«Imana iduhamagarira umushyikirano nk’uwo. Nk’uko uwo wa Henoki 
wari uri niko ubutungane bw’imico y’abazacungurwa mu bantu 
bukwiriye kumera ubwo Umwami wacu azaza ubwa kabiri». Ibihamya 
(T), vol.8, p.331. 

«Icyo dukeneye cyane muri iki gihe ni abantu babatirishijwe Umwuka 
Wera, abantu bagendana n’ Imana nk’uko Henoki yagenje ». Ibihamya 
(T), vol.5, p.555. 

«Ubwo abantu bahoraga bifuza kugendana n’ Imana nk’uko Henoki 
yagenje, Abadiventiste b’Umunsi wa Karindwi nabo bakeneye kugenza 
batyo, muri iki gihe ». Ibihamya (T), vol.7, p.155. 

Yohana Umubatiza 


«Ibya Henoki na Yohana Umubatiza byerekana uko natwe dukwiriye 
kumera » Ibihcimya (T), vol.8, p.329. 

« Uwo (Yohana) yari itabaza ryaka rimurika” Yohana 5:35. 

“Imana yahamagariye umuhungu wa Zakaria gukora umurimo 
ukomeye”. Uwijuzxva mu Ibihe byose (D.A.), p.100. 

“Kugira ngo tubwirize ubutumwa nk’ubwo Yohana yabwirije 
dukwiriye kugira umutima umeze nk’uwe. Dukwiriye kureba Imana 
yonyine tukareka kwireba”. Ibilmmya (T), vol.8, p.333. 

“Yohana umubatiza ubwo yabaga mu butayu yigishwaga iby’Imana. 
Mu byaremwe nimo yigiye ihishurwa ry’Imana. Kubwo kuyoborwa 
n’Imana yize imizingo y’abahanuzi. Ku manywa na ni joro Kristo ni we 
wari icyigisho cye, n’imigambi ye, kugeza ubwo ubwenge bwe 
n’umwuka we n’umutima we byuzuye n’iyerekwa ry’ubwiza. 

“Yahanze amaso Umwami mu bwiza bwe. Inarijye ntiyasubira kugira 
aho irangwa. Yabonye gukomera ko kwera, kandi amenya ko 
adashyitse kandi adakwiriye. Ubutumwa bw’Imana ni bwo yari 
akwiriye kwamamaza. Mu bushobozi bw’Imana no gukiranuka kwayo 
niho yari akwiriye gushikama. 

Yari yiteguye kugenda nk’intumwa yo mu ijuru, atitaweho n’abantu, 
kuko yarangamiye Imana. Yashoboraga guhagarara imbere 
y’ibikomangoma byo mu isi adafite ubwoba, kuko yubahaga Imana 
akaba ariyo aramya”. Ibihamya (T), pp.331,332. 

Umwuka Wera utagira urugero 

“Yohana ahanze Umukiza amazo mu kwizera, yashyizwe mu rugero 
rurerure rwo kwiyanga ubwe. Ntabwo yashatse kwikururiraho abantu 
ubwe, ahubwo yashatse kuzamura cyane ibitekerezo byabo, kugeza 

ubwo bazagera ku ntama y’Imana. ...Abemera by’ukuri kuba intumwa 
z’Imana ntibishakira icyubahiro cyabo ubwabo. Kwikunda 
kuzimanganywa no gukunda Kristo. Umutima wuwo muhanuzi 
washizemo inarijye. wuzurwamo n'umucyo w‘Imana.... Niko bikwiriye 
kumera" no ku bayoboke ba Kristo. 

Twashobora guhabwa umucyo wo mu ijuru turamutse twivanyemo 
inarijye rwose. Twashobora gusobanukirwa n’imico y’Imana. tukemera 
Kristo kubwo kwizera, tukihatira kwerekeza igitekerezo cyacu 
kumwumvira. Abagenza batyo bahabwa Umwuka Wera utagira 
urugero”. Ibihcimya (T), vol.8. pp.333,334. 

Iri ni isezerano ku muntu wese muri twe. Nidukora nk’ibyo Yohana 
Umubatiza yakoze, ubukene bwacu bukomeye buzashira. Maze Imana 
idukoreshe ibikomeye byo kumara isi ubukene bwayo bukomeye 
cyane. “Imana izakora umurimo ni twemera kuba ibikoresho byayo”. 
Ibihamya (T), vol.9, p. 107. 

“Yohana yabwirizaga ubutumwa kandi atabanje kwitegura ngo 
aringanize ingingo nyinshi z’ikibwirizwa cye. Mu buryo bukomeye 
kandi buteye ubwoba ariko bwuzuye ibyiringiro, ijwi rye 
ryarangururiraga mu butayu riti: “Mwihane, kuko Ubwami bwo mu 
ijuru buri hafi” (Matayo 3:2). Imbaraga nshya idasanzwe niyo yatumye 
guhindura abantu. Ishyanga ryose ryarakangaranye. Inteko z’abantu 
zakoraniye mu butayu”. Ibihamya (T), vol.8, p.332. 

Kugira icyitegererezo nk’icya Yohana 

Imana yakoresheje umuntu umwe mu butayu gukangura ishyanga. 
Vuba aha cyanc, izakoresha abasigaye bakiranuka guhindura no 
kubyutsa no guhwitura abari mu isi. Niba duhitamo kuzaba muri abo 
bakiranutsi bakeya, dukwiriye kwitegura ubu tudatindiganije. Ibya 
Yohana byerekana uko ibyacu bikwiriye kumera. 

“Abahinzi batigishijwe, hamwe n’abarobyi bavuye mu gihugu 
gihereranyc nabo, abasirikari b’Abaroma bavuye mu makambi ya 
Herodi; abakomeye bahagatiye inkota zabo, biteguye gutsinda ikintu 
cyose kigaragaramo ubugome; abasoresha imisoro b’inkunzi z’ibintu 
bavuye mu mazu basoresherezagamo; abatambyi batwaye 
ibyanditsweho amagambo yo muri Bibiliya bavuye mu nzu baciramo 
imanza; bose bategera amatwi bameze nk’abashikishijwe; bose, ndetse 
n’umufarisayo, n’umusadukayo, umukobanyi ruharwa n’intanyurwa, 
bikubiye hamwe bafite ikimwaro, bashinja imitima yabo ibyaha byabo. 

Herodi aho yari mu ngoro ye yumvise ubwo butumwa, uwo mutegetsi 
w’umwibone yahindishijwe umushitsi no guhamagarirwa kwihana. 

“Muri iki gihe kibanziriza kugaruka kwa kabiri kwa Kristo aje mu bicu 
byo mu ijuru, umurimo nk’uwo Yohana yakoze ugomba gukorwa. 
Imana ikeneye abantu bo gutegurira abandi kuzaba bahagaze 
bashimanye ku munsi ukomeye w’Uwiteka”. Ibihamya (T), vol.8, 
p.332. 

“Dufite inshingano ikomeye yo kuburira isi ko igiye kurimbuka. Imana 
ihamagara itorero ryayo ngo rihaguruke maze ryambare imbaraga”. 
Ibihamya (T), vol. P. 16. 

“Abakozi b’Imana bakwiriye kujijuka cyane. Nibayiyegurira rwose, 
izabakoresha ibikomeye”. Umurimo wo kubwiririsha Ubutumwa 
Ibitabo (C.M.), p. 155. 


5. IMVURA Y’ITUMBA 

Imvura y’umuhindo n’imbaraga ihindura y’Umwuka Wera, ihora 
yuzura umutima w’uwizera, igatera kunesha icyaha ikagitwikiriza 
gukiranuka kwa Kristo. Imvura y’itumba n’imbaraga yo guhamya. 
Itegurira Imana abasigaye bakiranuka ngo babwirizanye ijwi rirenga 

ubutumwa bwa maraika wa gatatu bafite imbaraga yo kwinginga: Maze 
amaso y’abari mu isi azaranganira ubwoko bukomeza amategeko y’ 
Imana. 

Ubwo rero ubwoko bw’Imana buzagaragaza urukundo rwayo, imico 
yayo n’icyubahiro cyayo. Bazaba biteguye gushimana mu gihe 
cy’ibyago birindwi biheruka badafitc umurengezi. “Simfite igihe kindi 
nasobanuramo iby’igihe Umwuka Wera azatangirwa Ubwo maraika 
ukomeye azamanuka avuye mu ijuru, agafatanya na maraika wa gatatu 
kurangiza umurimo wo muri iyi si; ubutumwa mbabwira ni uko 
amatabaza yacu gusa ari uko kwitegura igihembura cyo mu ijuru, dufite 
amatabaza yacu amaze neza kandi yaka”. Ubutumwa Bwatoranijwe 
igitabo cya 1 (S.M., book 1), p. 192. 

Nubwo umugaragu w’ Imana aterekanye igihe cy’amakuba,” .... Imvura 
y’itumba cyangwa guhembura kuvuye ku Uwiteka, bizaza”. Inycindiko 
za Kera (E.W), p.86. Twegereje icyo gihe abantu bazigabanyamo 
imitwe ibiri, abafite ikimenyetso cy’inyamaswa, n’abafite izina 
ry’Imana mu ruhanga rwabo. 

Ikimenyetso cy’inyamaswa 

“Ubwo amatorero akomeye yo muri Leta zunze ubumwe z’Amerika 
azafatanya hamwe kuri izo ngingo ebyiri z’iby’idini nkaho ziyobowe 
na yo muri rusange, azahendahendera ubutegetsi gushyira umurego ku 
mategeko yayo no kuyashyigikira, nibwo Amerika ya Giprotestanti 
izaba yaremye igishushanyo cy’ubutegetsi bw’i Roma, maze 
abatemeye izo nyigisho bazahanwa n’ubutegetsi bw’igihugu nta 
kabuza”. Intambara Ikomeye (G.C.), p.445. 

“Nyamara abakristo bo mu bihe bya kera baruhukaga kuwa mbere 
ariwo “dimanche” bibwiraga ko bakomeza Isabato yo muri Bibiliya; 
kandi na n’ubu haracyariho abakristo mu matorero yose, bataretse 
uguhazwa kw’Abagatorika b’i Roma, kandi bemera ko Dimanche 
ariwo munsi wa mbere ari yo Sabato yashyizweho n’ Imana. Imana 

yemera imigambi yabo myiza no gukiranuka bayikiranukira. Ariko 
ubwo kuruhuka kuri Dimanche bizategekeshwa itegeko ry’agahato, 
kandi isi nayo ikerekwa ko Isabato y’ukuri ariyo ngombwa, uzagomera 
itegeko ry’Imana wese ngo yumvire ibyanditswe bidafite agaciro 
karenze ak’iby’i Roma, azubaha ubupapa kuburutisha Imana ubwo rero 
azaba yubashye i Roma n’ububasha butera inkunga inyigisho zejejwe 
n’i Roma. Azaba asenga inyamaswa n’ igishushanyo cyayo. Ubwo 
abantu bazahinyura inyigisho Imana yashyizeho ikimenyetso 
cy’ububasha bwayo, mu cyimbo cyazo bakemera izo Roma yagennye 
arizo kimenyetso cy’ubutegetsi bwayo, ubwo bazaba bemeye kumvira 
Roma-ikimenyetso cy’inyamaswa. Kandi mbere iyo ngingo 
itarashingwa mu Bantu ku mugaragaro, kugira ngo bagire guhitamo 
hagati y’amategeko y’ Irnana n’ay’abantu, abakomeza ubugome bose 
bazashyirwaho ikimenyetso cy’inyamaswa”. Intambara Ikomeye 
(G.C.), p.449. 

“Ubwo ubuprotestani buzarambura ukuboko kwabwo bukwambukije 
igikombe ngo gufatanye n’uk’ububasha bw’i Roma, kandi nibumara 
kugera hejuru y’umworera bugafatanya mu biganza n’ubupagani, kandi 
kubera amoshya y’ishyirahamwe y’ibyo bitatu, igihugu Amerika 
kikanga urunuka ibyishingiro by’amategeko y’igihugu ko ari aya 
giprotestanti n’ubutegetsi bwa Repuburika, kandi kigategura 
kwamamaza ibinyoma n’ubuhenzi bwa ya nyamaswa tuzaba dukwiriye 
rero kumenya ko igihe kizaba gisohoye cy’umurimo uteye ubwoba wa 
Satani, kandi ko imperuka izaba yegereje”. Ibihamya (T), vol.5, p.451. 

“Agahato ko kuruhuka ku munsi wa mbere w’icyumweru ari wo 
Dimanche kaza ako gusenga ya nyamaswa n’igishushanyo cyayo”. 
Intambara Ikomeye (G.C), p.449. 

Ibyo bizaba byerekana kugwa kwa Babuloni. Ibyo ni ryo shingiro 
ryabyo koko. Igisubizo cy’Imana kubyo gusenga inyamaswa 
n’igishushanyo cyayo nuko ishusho y’ Imana izagarurwa mu mutima 
kandi ikarabagiranira mu bugingo. Igihe cyo kugeragezwa kiregereje 

cyane. Dukwiriye rero kwitegura ubu ngubu. “Isimbura ry’amategeko 
y’abantu ngo asimbure ay’Imana, iryo kuzo rizaba rishyizweho 
n’ububasha bw’umuntu gusa ngo dimanche isimbure Isabato yo muri 
Bibiliya, ni cyo kizaba igikorwa giheruka mu bibi byabayeho byose”. 
Ibihcimya, vol.7, p. 141. “Abantu bo muri Leta sunze ubumwe za 
Amerika baratoneshejwe, ariko ubwo umudendezo w’idini 
uzakurwaho, bareke ubuprotestanti, maze bahindukirire iby’i Roma, 
ubwo ni bwo urugero rw’ubugome bwabo ruzaba rwuzuye, kandi 
ubuhakanyi bw’iryo shyanga buzandikwa mu bitabo byo mu ijuru. 
Ingaruka y’ubwo buhakanyi izaba kurimbuka kw’iiyo shyanga”. 
Urwibutso n 'Integuza (R.& H.), 2/5/1893. 

“Nka Amerika igihugu gifite umudendezo w’idini kizifatanya n’i Roma 
mu guhatira umutima nama no mu guhatira abantu gukomeza Isabato 
y’impimbano, ibyo bizatuma abantu bo mu bihugu byose byo ku isi 
bakurikiza icyo cyitegererezo”. Ibihamya (T), vol.6, p.18. 

“Ayandi mahanga azakurukiza icyitegererezo cya Leta zunze ubumwe 
z’Amerika. N’ubwo ari yo izaba ibiteye, ako kaga ntikazabura kugera 
no ku Bantu bacu bari mu mpande zose z’isi”. Ibihamya (T), vol.6, 
p.395. 

“Abadaimoni bazamamaza inkuru ko Imana ari yo yabatumye 
gusobanurira abaretse gusenga ku munsi wa mbere (Dimanche) 
igicumuro cyabo, no kubemeza ko amategeko y’igihugu agomba 
gukomezwa kimwe n’amategeko y’ Imana. Bazaganyishwa n’ubugoryi 
bukomeye cyane buri mu isi bongere kandi barizwe n’ubuhamya 
bw’abigisha b’inyigisho z’idini, ko ibyigisho byiza byateshejwe 
agaciro n’uko Dimanche yaretswe. Umubabaro mwinshi uzagirwa 
n’abantu banze kwemera ubuhamya bwabo”. Intambara Ikomeye 
(G.C.), p.591. 

“Itorero rizatabaza ubutegetsi bw’igihugu, kandi muri icyo gikorwa, 
ubupapa n’ubuprotestanti buzifatanya. Ubwo ni bwo agahato ko 

kuruhuka ku munsi wa mbere w’icyumweru kazashyirwamo umurego 
kandi bikemezwa, nibwo kandi hazacibwa iteka ryerekeye abakomeza 
amategeko y’Imana. Bazacibwa ibihano kandi babohwe, abandi 
bahabwe imyanya ikomeye yo kubareshya abandi nabo bahabwe 
ingororano n’ibindi bintu bitari bimwe byo kubatesha kwizera kwabo”. 
Intcimbara Ikomeye (G.C.), p.607. 

Ikigeragezo gikomeye 

“Ubwo amategeko y’ Imana azarekwa, itorero na ryo rikagosozwa 
ibigeragezo bikomeye, umugabane munini urenze uwo dufite ubu, uzita 
ku myuka iyobya no ku nyigisho z’abadaimoni”. Ubutumwa 
Bxvatoranijwe Igitabo cya 2 (S.M., book 2), p.368. “Bene Data, muzi 
neza yuko agakiza kanyu bwite, kimwe n’ubuturo bw’abandi Bantu 
bikeshwa umwiteguro mwitegura ubu mu gihe ibigeragezo 
biturindiriye”. Ibihamya (T), vol.5, p.717,718. (Soma Uwifuzwa iBihe 
Byose (D.A.), p. 107, Isubi iheruka; wongere usome paje 173, isubi 
ibanza; n’Abaroma 8:14) 

“Uwiteka yanyeretse neza ko igishushanyo cy’inyamaswa 
kizashyirwaho igihe cy’imbabazi kitararangira; kuko kigomba kuba 
ikigeragezo gikomereye ubwoko bw’Imana, ari na cyo kizatuma 
bahitamo ubuturo buhoraho”. Ibivugwa kuri Bibiliya (S.D.A. Bible 
Commentary), p.976; Ibyahishuwe 13:14-17 

“Kandi uko akaga kazagumya kwegereza, niko umutwe w’abantu 
benshi, babwirije ibyo kwizera ubutumwa bwa maraika wa gatatu, ariko 
bakaba batarejeshejwe kumvira ukuri, bazareka imyanya yabo maze 
bajye gufatanya n’ababarwanyaga”. Intambara Ikomeye (G.C.), p. 608. 

Icyo gishobora kuba igihe Satani aziyita Kristo. Soma Intambara 
Ikomeye (G.C.), pp.622-625. 

“Twaburirwe ko mu minsi y’imperuka (Satani) azakora ibimenyetso 
n’ibitangaza byo kubeshya. Kandi azakomeza gukora ibyo bitangaza 

kugeza igihe cy’irangira ry’imbabazi kugira ngo azabonereho uko 
abereka ihame ry’uko ari maraika w’umucyo Atari maraika 
w’umwijima”. Ubutumwa Bwatoranije Igitabo cya 2 (S.M). 

“Icyo gihe ni bwo izahabu zizarobanurwa mu nkamba mu itorero. 
Abubaha Imana by’ukuri bazagaragazwa n’imyifatire yabo 
n’imyambaro myiza yo gukiranuka bazaba bambaye. Inyenyeri nyinshi 
twishimiraga umucyo wazo zizazimirira mu mwijima”. Ibihamya (T), 
vol.5, p.81. 

“Abazahakana muri icyo gihe cyo kugeragezwa, kugira ngo bahonoke, 
bazashinja ibinyoma kandi bagambanire abavandimwe. Ibyo kandi 
Kristo yarabitubwiye, kugira ngo tutazatangara tubonye imigenzereze 
y’ubugome idasanzwe y’abo Bantu banze umucyo”. Uwifuzwa mu 
Ibihe Byose (D.A.), p.630. 

Imvura y’itumba n’ijwi rirenga 

“Imana itaracira isi imanza ziheruka, mu bwoko bwayo hazabamo 
ihembura nk’iry’abubahaga Imana kera ritigeze rihamya kuva mu bihe 
by’ubuhakanyi. Umwuka w’ Imana n’imbaraga zayo bizasukwa ku 
bana bayo”. Intambara Ikomeye (G.C.), p.464. 

“Mu itangiriro ry’igihe cy’amakuba, twari twujujwe Umwuka Wera, 
ubwo twagendaga twamamaza Isabato birenze uko byari bisanzwe” .... 

“Itangiriro ry’igihe cy’amakuba ryerekanywe aha ngaha, ntabwo 
ryerekeye igihe ibyo bizatangira gusukwa, ahubwo ni mbere ho igihe 
gito bitari byatangira gusukwa, mu gihe Kristo azaba akiri ahera. Icyo 
gihe umurimo w’agakiza ukirangira amakuba azatera ku isi, amoko 
azarakara n’ubwo azaba akizitiwe ngo adakoma mu nkokora umurimo 
wa Malaika wa gatatu, no gutegurira abcra guhagarara bashimanye icyo 
gihe ibyo byago birindwi bizasukwa”. Inyandiko za Kera (E.W.), 
pp.85,86. 

“Ubwo umugaru w’akarengane uzatugeraho koko, intama z’ukuri 
zizumva ijwi ry’umwungeri nyamwungeri. Umwete wo kwiyanga 
uzashishikazwa no gukiza abazimiye, kandi benshi bari 
bararorongotanye bavuye mu mukumbi bazagaruka bayoboke 
umwungeri ukomeye. ... 

“Urukundo dukunda Kristo, n’urwo dukunda bene Data, nirwo 
ruzahamiriza abari mu isi ko twabanye na Yesu kandi ko twize 
inyigisho ze. Nibwo rero ubutumwa bwa maraika wa gatatu 
buzamamara mu ijwi rirenga maze isi imurikirwe n’ubwiza 
bw’Uwiteka”. Ibihcimyci (T), vol.6, p.401. 

“Nabonye umucyo mwinshi ubagose, bakubiye hamwe bashize amanga 
bamamaza ubutumwa bwa maraika wa gatatu. ... 

“Ubwiza bw’Uwiteka bwagose abakiranutsi bategereje bihanganye, 
Babura imiburo iheruka badafite uwo, bamamaza ibyo kugwa kwa 
Babuloni kandi bahamagarira ubwoko bw’lmana ku wusohokamo, 
kugira ngo bakire kurimbuka kwa wo guteye ubwoba. ... 

“Abagaragu b’Imana bahawe imbaraga ivuye mu ijuru, mu ruhanga 
rwabo hakeye; kandi harabagiranishwa no kwitanga kwera, bakomeza 
kwamamaza ubutumwa buvuye mu ijuru. Abantu bahabye mu by’idini 
bitabye uko guhamagara, kandi abatunganye bihutira kuva muri ayo 
matorero arimbuka, nk’uko Loti yihutiye kuva rnuri Sodomu igihe yari 
igiye kurimbuka”. Inyandiko za Kera (E.E.), pp.277-279. 

Soma ipaje ya 612 mu gitabo cy 'Intambara Ikomeye (G.C.). 

“Nguko uko ubutumwa bwa maraika wa gatatu buzamamazwa ubwo 
igihe kizagera ngo bubwirizanywe imbaraga ikomeye cyane, Imana yo 
izakorera mu bikoresho byicishije bugufi, iyobore ubwenge 
bw’abiyereza gukora umurimo wayo. Abakozi bazaba abahanga 
bakoreshwe n’Umwuka Wera. Abagabo bakiranuka kandi basenga mu 
kuri bazahabwa imbaraga bagende babwirize amagambo Imana 

yabahaye. Ibyaha bya Babuloni bizashyirwa ku mugaragaro. 
Gutegekesha abizera b’itorero imbaraga za Leta, umurimo 
w’abadaimoni no kwihuta kw’umurimo w’imbaraga y’i Roma, ibyo 
byose bizashyirwa ku mugaragaro. ... Abantu ibihumbi byinshi batari 
barigeze bumva ayo magambo amaze atyo bazayumva”. Intambara 
Ikomeye (G.C.), p.606. 

“Uko niko Imana ikorera ibikomeye abemera kuyoborwa n’umwuka 
wayo”. Ibihamya (T), vol.8, p.20. Icyo nicyo gihe umurimo w’itorero 
uzaba ugeze ku musozo, kandi nibwo isi yose izamur ik irwa n’umucyo 
w’icyubahiro cy’Imana. 

“Kurabya kw’umurabyo kwerekana uburyo umurimo uzihutira 
kurangira igihe iherezo rizaba riri bugufi ”. Ibihamya (T), vol.5, p.754. 

“Hazabaho uruhererekane rw’ibyaduka bitari bimwe byerekana ko 
Imana ariyo mugenga w’ibibaho”. Ibihamya (T), vol.9, p.96. 

“Kuko Umwami azasohoza ijambo rye mu isi akarirangiza bidatinze, 
kandi akarigabanya”. Abaroma 9:28. 

“Ubutumwa bwo gukiranuka kwa Kristo buzumvikana mu mpande 
zose z’impera y’isi kugira ngo bategure inzira z’Uwiteka. Iki ni 
icyubahiro cy’Imana, kirangiza umurimo wa maraika wa gatatu”. 
Ibihamya (T), vol.6, p. 19. 

“Amagambo ya Kristo yo mu mwuka w’ubuhanuzi, yumvikaniye mu 
kibwirizwa cyo ku musozi w’umugisha, ni ayacu twebwe abo mur’ibi 
bihe biheruka. Byuka, urabagirane kuko umucyo wawe uje kandi 
ubwiza bw’Uwiteka bukaba bukurasiye. Yesaya 60:1.... 

Ubwiza bw’Uwiteka buramutse bwararasiye mu mwuka wawe, ubaye 
waritegereje ubwiza bw’inyamibwa iruta abantu inzovu n’umwiza 
bihebuje umutima wawe uramutse wararabagiranishijwe n’ubwiza 

bwe, ni wowe iryo jambo ry’Umwami wacu riba ryarohererejwe”. 
Ibyigisho byo kuMusozi w’Umugisha (M.B.), p.43. 

“Mu mwijima w’isi niho umucyo w’ubwiza bwayo, n’umucyo wo 
kugira neza kwayo, n’imbabazi n’ukuri birabagiranira”. Ingero za 
Kristo (C.O.L.), p.415. 

“Natoranijwe igihe ubutumwa bwa maraika wa gatatu bwari burangiye. 
Imbaraga y’Imana yagiye ku Bantu bayo; barangije umurimo bari 
bashinzwe kandi bari biteguye igihe cy’ibigeragezo. Bahawe imvura 
y’itumba. Kandi baravuguruwe. Imiburo ikomeye iheruka yumvikanye 
hose, kandi yacengeye mu batuye ku isi bose batazumva ubutumwa”. 
Inyandiko za Kera (E.W.), p.279. 

“Abanesha isi na kamere, n’umwanzi Satani, nibo bazahabwa ishimwe 
rikomeye bashyirweho n’ikimenyetso cy’Imana ihoraho”. Ibihamya ku 
Babwiriza (T.M.), p.445. 

“Mbere yuko tugera mu gihe cy’akaga, twese tuzahabwa ikimenyetso 
cy’Imana ihoraho. Nuko mbona abamaraika bane bageze mu mfuruka 
enye z’isi, bafashe imiyaga ine. Mbona inzara, intambara, ishyanga 
ritera irindi, isi yose yari mu muvurungano”. Ibivugwa kuri Bibiliya 
(S.D.A.) Bible Commentary), p.968; Ibyahishuwe 7:1-3. 

“Ikigeragezo giheruka cyasutswe mu isi abagaragaye bose ko ari 
abubaha Mana bashyirwaho ikimenyetso cy’Imana ihoraho. Maze Yesu 
azaherako ahagarike umurimo w’ubuvugizi wo mu buturo bwo mu 
ijuru”. Intambara Ikomeye (G.C.), p.613. 

Irangira ry’imbabazi 

“Neretswe abamaraika bakora hirya no hino mu ijuru. Mbona maraika 
avuye mu isi afite ihembe ririmo wino maze abwira Yesu ko arangije 
umurimo yamutumye gukora, abera bari bamaze kubarwa kandi 
yabashyizeho n’ikimenyetso. Nuko mbona Yesu ahaguruka, ava aho 

yakoreraga umurimo we w’ubutambyi imbere y’isanduku y’isezerano 
irimo amategeko cumi, ajugunya urwabya rw’imibavu hasi. Arambura 
amaboko ye maze arangurura ijwi ati: Birarangiye. Maze iteraniro 
ry’ingabo z’abamaraika zikuramo amakamba mu mitwe yazo, mu gihe 
Yesu yavugaga aya magambo ati: “Ukiranirwa nagumye akiranirwe: 
uwanduye nagumye yandure: kandi ukiranuka nagumye akiranuka: 
kandi uwera nagumye yere”. 

“Mu gihe Yesu yavaga ahera cyane - igicu cy’umwijima w’icuraburindi 
gitwikira abatuye ku isi bose. Kuva ubwo nta muhuza wongeye kubaho 
hagati y’umunyabyaha n’Imana yacumuyeho. ... 

“Maze mbona Yesu yiyambura imyambaro y’ubutambyi yambara 
imyambaro ye y’Ubwami, ku mutwe we hari amakamba menshi. Yari 
azengurutswe n’ingabo z’abamaraika, nuko ava mu ijuru. Ibyago 
bigwira abatuye ku isi. Bamwe batukaga Imana. Abandi birukiraga 
abantu b’Imana babinginga ngo babigishe uko bakwiriye gukira 
urubanza rw’Imana. Ariko abera ntabwo bari bagifite uko babakiza. 
Abakiranutsi baririra abanyabyaha amarira y’ubuheruka, 
n’amashengesho aheruka, kandi batura umutwaro uremereye wo 
kubaburira ubuheruka... Bumva amagambo avuzwe mu ijwi rikomeye, 
avuga ngo: Byaratinze cyane, Byaratinze cyane”. Inycmdiko za Kera 
(E.W.), pp.279-281. 


Gucungura igihe 

Ubwo ibyago bigiye gutangira, mbese ntidukwiriye gukora ubu ibyo 
abantu ibihumbi byinshi bazataka bifuza kuba barakoze? Nuko rero 
bizaba bitinze cyane kwitanga no kureka ibindi byose tugasenga 
dushishikaye kugira ngo tubone umubatizo w’Umwuka Wera buri 
munsi. Ubu ni cyo gihe cyo kwiyambura inarijye tukitegura bwangu 
imvura y’itumba ari yo mvura iheruka. “Ni iki gituma tutagirira inzara 
n’inyota impano y’Umwuka Wera, kandi ari cyo kizatuma duhabwa 

imbaraga? Ni kuki tutabiganira, ngo tubisabire, kandi ngo tubwirize 
ibibyerekeyeho? Ibihamya (T), vol.8, p.22. 

“Kuki tutakwikubita hasi twubamye imbere y’intebe y’ubuntu, 
nk’abavugizi b’itorero. Dufite imitima ishenjaguritse kandi twinginga 
cyane ngo Umwuka Wera adusukweho aturutse mu ijuru?” Ibihamya 
ku Babwiriza (T.M.), p.64. 

“Mbega ukuntu twebwe abantu dukwiriye gucisha imitima yacu bugufi 
imbere y’ Imana, tukayisaba kudusukira ku Mwuka Wera:” Kristo 
Gukiranuka Kwacu (Christ Our Righteousness), p. 165. 

“Mu menye yuko buri kanya kose mukwiriye kugira Umwuka Wera 
muri mwe. Ibihcimya ku Bcibwiriza (T.M.), p.223. 

Inshingano yacu si ukuguma mu murimo w’Uwiteka dushaka inyungu 
nyinshi uko umwaka utashye. Igihe kiriho kirarenga dukwiriye kureka 
Imana ikadukoresha tukarangiza umurimo wayo bwangu tuyobowe 
n’imbaraga y’Umwuka Wera. Dukwiriye kugira imbaraga n’ubwira 
cyane”. Ibihcunya (T), vol.9, p.44. 

Iki ni igihe cy’akaga gakomeye cyane. Abatazagerwaho n’ibyago 
birindwi biheruka ni abafite ingeso ziboneye. Igikenewe cyane kiruta 
ibindi byose byo mu itorero ryasigaye si abaririmo benshi, si ababwiriza 
benshi, si amafaranga menshi, cyangwa amikoro menshi. Igikenewe 
cyane muri iki gihe ni abagabo n’abagore bujujwe Umwuka Wera. 
Dufite za Hopitali n’amashuri n’amacapiro menshi. Dufite ibitabo 
byiza kandi bikundwa na benshi ku isi. Dufite gahunda nziza yo gukora 
mu isi. Ariko kurangiza umurimo w’Imana, dukwiriye kwakira buri 
munsi umubatizo w’Umwuka Wera. None se ni bande bemera kwitanga 
bataziganije kuburira iyi si muri iki gihe giheruka? 

6. AKAGA KARIIMBERE 


« Satani iyo ananiwe kuzana amacakubiri mu bantu, abateramo 
umutima w’uburyarya ». Ibihcimya (T), vol.5, p.644. 

« Uwiyita uwera si we wera. Mu bitabo byo mu ijuru harimo abantu 
banditswcmo ko ari abera nyamara bakaba batabyiyiziho, bene abo 
usanga batibonekeza kandi badashimagiza gukiranuka kwabo ». 
Kwizera Kwacu (The Faith I Live By). p.140. 

«Abaharanira kuba abakristo b’intungane ntibazishyiramo igitekerezo 
ko nta cyaha bagira. Ingeso zabo bishoboka ko zaba ari nziza, 
bashobora kuba bakurikiza ukuri bamenye; nyamara uko barushaho 
kugira ingeso nk’iza Kristo, ni nako barushaho kwibonamo ubugoryi 
kuko babona ko batarashyikira rwose ingeso z’uwabacunguye ». 
Imibereho yejejxve (The Sanctified Life), p.7. 

« Uko urushaho kwegera Yesu. ni nako uzibonamo amafuti menshi; 
kuko uzarushaho kwimenya, kandi ubutungane bwawe budashyitse 
buhinduka ubusa iyo bugereranijwe na kamere ya Kristo itagira 
amakemwa ». Kngana Yesu (S.C.), p.64. 

Uburiganya bwa Satani 

« Uko iherezo rirushaho kutwegera, umwanzi azakoresha imbaraga ze 
zose kugira ngo aduteremo imitima y’uburyarya». Ubutumwa ku 
Bakozi( G.W.), 

«lnyigisho z’ibinyoma, zivanzemo ukuri guke, zizashyirwa imbere 
y’abantu b’Imana. Ubwo rero ni wo mwanya Satani azaba abonye wo 
gushuka no kuyobya intore niba bishoboka »Ibihamya (T), vol.8, p.293. 

« Uko turushaho kwegera iherezo ry’ibihe, ibinyoma bizavangwa 
n’ukuri, ku buryo abayobowe n’Umwuka wera bonyine ari bo 
bazashobora kuvangura ukuri mu binyoma ». Ubusobanuro bwci 
Bibiliya (S.D.A. Bible Commentary), p.907; Abakolosayi 2 :8. 

“Abigisha b’ ibinyoma kenshi bagaragara ko ari abanyamuhati mu 
murimo w’Imana, ndetse bashobora no gutanga mu byo bafite kugira 
ngo ab’isi n’ab’itorero bababone ko ari intungane; ariko uko barushaho 
kuvanga ukuri n’ibinyoma, ni ko n’inyigisho zabo zihinduka 
ikigeragezo n’ikigusha; maze imitima myinshi ikayoborwa mu nzira 
z’ibinyoma. Bene abo bagomba guhinyuzwa, si ukubera ko ari abantu 
babi, ahubwo n’uko ari abigisha b’ibinyoma bagendereye gushyira 
ikimenyetso cy’ukuri kuri ibyo binyoma byabo”. Ibihcimya ku 
Babwiriza (T), p.55. 

“Imana ifite itorero ryayo ku isi, ririmo abantu bayo yatoranije, 
bitondera amategeko yayo. Iryo torero rihagarikiwe nTmana, ntabwo 
ryiremamo ibice ngo usange umwe ukwe, undi ukwe, rigizwe n’abantu 
Imana yahamagaye”. Ibihamya ku Babwiriza (T.M.), p.61. 

Abafashwa na Satani kuvuga abayobozi nabi cyangwa kuvuga nabi 
ab’itorero ryasigaye bagirwa inama ngo batekereze aya magambo 
akurikira y’intumwa y’Imana avuga ati: “Nta kintu na kimwe kiriho ku 
isi gikundwa n’Imana nk’itorero ryayo. ... Nta cyo Imana yanga cyane 
nk’igikorwa gikoma mu nkokora abakora umurimo wayo. Abafasha 
Satani bose mu murimo we wo guhinyura no guca intege ibyo bakoze 
byose, Imana izabibabaza ibishyize ku murongo”. Ibihamya (T), vol.8, 
p.36. 

“abakunda Yesu bakunda n’abo yapfiriye. Ukuri kwabitswe mu mutima 
kuzagaragaza urukundo rwa Yesu n’imbaraga yarwo itera abantu 
guhinduka. Ijambo ryose ry’ubukana, risharira, rinegurana, ribata 
umuntu, si irya Kristo, ahubwo rituruka kuri Satani”. Ibihamya ku 
Babwiriza (T.M.), p. 156. 

Ababogamira mu munegurana bakwiriye kuba ikimenyetso cy’akaga 
kuri twe, kuko igihe umwuka wera azatweza akaduhindura, imitima 
yacu izuzuzwa gukunda Imana no gukunda bagenzi bacu. Nubwo ari 
ukuri ko abenshi bo mu itorero ryasigaye bameze nk’abo mw’itorero 

ry’i Laodokiya, benshi muri bo bazagosorwa, nyamara mu itorero 
harimo inteko y’abantu bakiranuka bazumvira inama ya Kristo 
umuhamya w’ukuru. Bazategurirwa kwakira imvura y’itumba, ari wo 
mugabane wo kubwiriza ubutumwa baranguruye, maze bitegure 
guhinduka. 

Iri n’itorero ryasigaye. Imana ntabwo izayobora irindi torero. Ubwo 
abakiranutsi bazavuga ubutumwa bafite imbaraga baheshwa n’imvura 
y’itumba, abantu ibihumbi byinshi bazasohoka mu matorero yaguye, 
babe abahamya b’umukiza wabo, kandi bazishimana n’abanesheje bose 
ubwo bazaba bahagaze ku nyanja y’ibirahuri. Iki ni igihe cyo kwitegura 
imvura y’itumba. Buri musi dukwiriye kwibuka yuko uyu murimo wo 
kwitegura ukwiriye gukorwa mu gihe cy’imvura y’umuhindo. 




7. KWIBABAZA GUKENEWE 

“Amaso yanjye akurwa ku bwiza bwTmana, maze nerekwa itorero 
ryasigaye riri mu isi. Maraika arababwira ati: mbese aho muzakira 
ibyago birindwi biheruka? Aho muzagera mu bwiza Imana yateguriye 
abayikunda kandi bemera kubabazwa ku bwayo? Niba ari ko biri, mu 
kwiriye gupfa kugira ngo mubeho. Ni mwitegure, ni mwitegure, ni 
mwitegure. Mukwiriye kugira umwiteguro uruta uwo mufite. ... Byose 
mu byegurire Imana. Mubishyire ku gicaniro cyayo, inarijye ibyo 
mutunze, n’ibindi byose, bibe igitambo cyera. Ni Ngombwa guhara 
byose kugira ngo winjire mu bwiza.... 

“Kwinjira mu ijuru bizatworohera, niba tubiboneshwa no kunyura mu 
mibabaro. Tugomba kureka kwikunda k’uburyo bwose, tugapfa ku 
narijye buri munsi, maze tukareka Kristo akaba ari we utugaragaramo 

wenyine kandi tugahanga amaso ubwiza bwe. ...” Maraika aravuga ati: 
“mureke inarijye, mukwiriye kwihuta.” Inycindiko za kera (E.W.), 
pp.66,67. 

“Ntabwo twagumana inarijye ngo dushobore kwinjira mu bwami 
b'N , \m&n&"Umusozi w'Imigisha (M.B.), p. 143. 

“Musabe Uwiteka abereke uko mumeze. ... Inarijye ikwiriye gupfa 
rwose. Byanditswe mu gitabo cyitwa: Kugira ngo Tumumenye (That 1 
May Know Him), p.237. 

“Umunezero tuzabona hanyuma ushingiye kuri kamere yacu y’umuntu 
no kubushobozi bwayo bwose, no ku mbaraga zayo. Bituma umuntu 
yumvira Imana no kuyoborwa nayo...” 

“Yesu yabaye umuntu kugira ngo ahuze umuntu n’Imana. ...Kugira 
ngo agarukc mu muntu umutima yahoranye akaza kuwuburira muri 
Satani.” ... 

“Muri Yesu Kristo nimo umuntu wese abasha gutsindira”. Kugira ngo 
Tumumenye (That 1 May Know Him), p.291. 

“Muri twe hakwiriye kuba umuhati cyane”. Ibihamya (T), vol.9, p.44. 

Umutima wa kamere w’imirimo itari myiza y’umuntu ukwiriye 
kubambwa; kuko icyo iyo kamere yerekezaho ari ikibi, kandi 
amaherezo yacyo ari urupfu. 

“Musenge kugira ngo imbaraga ikomeye y’Umwuka Wera, no kwihuta 
kwayo kose gukiza n’imbaraga ihindura imibereho ibageremo imeze 
nk’umuriro w’amashyanyarazi (electricite), uko ugera mu mubiri 
w’uwaremaye, ugatuma imitsi yumva yongera kugira ubuzima, 
bigatuma umuntu ava mu rupfu, no mu by’isi n’iby’ubuhehesi, akemera 
ijwi ry’Umwuka. Ni mugenza mutyo muzaba abaragwa b’ibyomu ijuru, 
mucitse ku bibi biri mu isi biterwa n’irari, kandi mu mitima yanyu 
hazarabagirana ishusho y’uwabakubitiwe kugira ngo mukire”. 
Ibihamya (T), vol 5, p.267. 

“Uwiteka yifuriza umuntu wese muri twe kumasha bwangu”. 
Ubutumwa Bwatoranijwe Igitabo cya 1 (S.M., book 1), p.98. 

“Kugira ngo tube turi Abadvantisti nyakuri b’umunsi wa karindwi 
kandi b’abaziranenge tugomba kugira Umwuka Wera mu mitima yacu 
no mu ngo zacu. Imana yaduhaye umucyo kugira ngo twebwe 
Abisiraeli bo muri iki gihe twiyoroshye twicisha bugufi imbere y’ 
Imana, twese imitima yacu ariyo nsengero z’umwuka wera; ni 
tubigenza dutyo Imana izumva amasengesho yacu, yaba ayo twisabira 
ubwacu nayo dusabira abarwayi, kandi izaha umugisha imiti yose 
ivurisha indwara zacu”. Inama zo Kwirinda (C.H), p. 136. 

“Umutima wejejwe, urahinduka koko. Guhinduka kw’imico ni 
ubuhamya bw’isi bwerekana ko Kristo ari muri uwo mutima. 

Umwuka wTmana azana imibereho mishya mu bugingo, maze 
agatuma ibitekerezo byabo byose byerekera kuri Kristo; maze umuntu 
agahinduka wese wese akagaragaramo ishusho y’Imana”. Abahanuzi n 
Abami (P.K.), p.233. 

“Ibyo intumwa zakoze, ni byo umwizera wese wo mu itorero agomba 
gukora uyu rnunsi”. Ibihamya (T), vol.7, p.33. 

“Abahawe Umwuka Wera bose ku munsi wa Pentekote basabye 
guhora bahabwa ubuntu, kugira ngo bashobore kugera ku rugero 
rukwiriye rwo kuba abaziranenge. Kubwo kuyoborwa n’umurimo 
w’Umwuka Wera, n’uwari umunyantenge nke mu mwitozo wo 
gukiranukira Imana, yize gukoresha imbaraga ze maze arezwa, 
ahinduka mushya. Bujujwe Umwuka Wera bakora ibikomeye 
bahabwa imbaraga ituruka ku mutwe w’ubumana maze imyifatire 
yabo igaragara ko ari iy’abakiranutsi koko. ... 

“Iyo bose baza kuba bari bafite ubushake, bose baba barujujwe 
Umwuka”. Ibyakozwe n ’lntumwa (A.A), pp.49,50. 

“Iyo intumwa y’ Imana yitanze ikiyegurira ubushake bw’Imana bituma 
Umwuka Wera akora ibitangaza mu mitima y’abihaye imana bose”. 
Inama zo Kwirinda (C.H.), p.437. 

“Nta kintu dukeneye mu murimo wacu kirenze gusabana n’ Imana. Mu 
mibereho yacu yose dukwiriye kwerekana ko dufite amahoro mu 
mucunguzi wacu. Amahoro yo mu mutima azarabagirana mu maso. 
Ijwi rizavugana imbaraga ifite kureshya gukomeye. Gusaba n’ Imana 
bizakungahaza ingeso n’imibereho yacu. Abantu bazatumenya, nk’uko 
abigishwa ba mbere bamenyekanye ko bahoranye na Yesu. Ibyo 
bizahesha umukozi imbaraga adashobora kubona ahandi. Akwiriye 
kuba maso kugira ngo iyo mbaraga atayinyagwa”. Umurion w ’Ubuvuzi 
(M.H.), p.512. 


Ubushobozi butagire iherezo 

“Ukunda Kristo bihebuje azakora ibyiza byinshi. Umugiraneza ushyira 
inarijye ku ruhande, nta kwiriye kugira ikimuzitira cyangwa se 
ikimukoma mu nkokora, kuko kubwo kutikunda Umwuka Wera abona 
uko akorera mu mutima we, maze ibyo bigatuma abaho imibereho 
yiyeguriye Imana”. Uwifuzwa mu Ibihe Byose (D.A), pp.250-251. 

“Uwiyeguriye gukorera Uwiteka, ntagire ikindi agundira, ahabwa 
imbaraga ikomeye n’imigisha itarondoreka”. Umurimo w’Ubuvuzi 
(M.H), p.160. 


Dore mpagaze ku rugi ndakomanga 

“Icyaha gikomeye cyane cy’abahamya ko ari abakristo ni iki, ni uko 
batugururira imitima yabo kwakira Umwuka Wera” Ubutiimwa 
Bwatoranijwe Igitabo cya 2 (S.M., book 2), p.57. 

“Ni wugurura urugi rw’umutima wawe, Yesu azagusesekaza ho impano 
z’Umwuka we, maze ube umwigisha muzima wigisha mu rugo rwaze 
no mu itorero, ndetse no mu isi yose”. Kristo Gukiramika Kwacu 
(Christ Our Righteousness), p. 146. 

“Imirimo yose intumwa za koze, ni yo uwizera wese wo mu itorero 
akwiriye gukora. Kandi tugomba gukora uwo murimo tubikynze, 

kugira ngo ibyo dukora byose tube dushorewe n’Umwuka Wera, kuko 
uko ibicumuro birushaho kwiyongera ariko hakenewe benshi 
bahamagarirwa kwihana. ... 

“Muri iki gihe, ubwo iherezo rya byose riri bugufi, mbese ntabwo 
umuhati w’itorero ukwiriye kwiyongera ndetse ku buryo urusha 
uw’itorero rya mbere? ... Mbese ntabwo imbaraga y’ Imana ikwiriye 
kwigaragaza cyane muri iki gihe birenze uko byari bimeze mu gihe 
cy’intumwa?” Ibihamya (T), vol.7, p.33. 

“Abantu b’ Imana bakwiriye gukangurwa kugirango umurimo wayo 
urusheho kujya mbere ufite imbaraga”. 

“Igihe Imana iduhaye umwuka wayo, iba itwihaye ubwayo”. Ibihamya 
(T), vol.7, p.273. 

“Ntidukwiriye gukabya mu muhati wacu wo kubwiriza ubutumwa”. 
Ibihamya (T), vol. 1, p. 16. 

“Dukeneye umubatizo w’Umwuka Wera”. Kubwiriza Ubutumwa (Ev.), 
p.558. 

